Dapatkan Wallpaper OnePlus 3T Di Sini

Hampus Olsson, nama yang mungkin kita kurang familiar di dalam dunia teknologi, namun beliau adalah salah seorang pereka yang banyak menghasilkan imej dan wallpaper bercirikan abstract untuk syarikat-syarikat teknologi. Bagi peminat peranti OnePlus, anda mungkin sudah biasa dengan hasil karya Hampus Olsson, beliaulah yang bertanggungjawab menghasilkan koleksi wallpaper untuk peranti-peranti OnePlus. Pengenalan OnePlus 3T beberapa hari lalu bermakna kita akan dapat melihat koleksi wallpaper baru dari Hampus Olsson.

Lebih baik lagi, kini anda boleh mendapatkan wallpaper ini yang dikongsi secara langsung oleh Hampus Olsson. Layari dan klik sahaja mana-mana wallpaper yang anda mahu untuk muat turun, enjoy!


CES 2018 : Peranti Permulaan Sony Xperia L2 Dilancarkan

Sony telah melancarkan peranti kelas pertengahan mereka Sony Xperia XA2 dan XA2 Ultra di acara CES 2018. Dalam pengenalan itu, sebuah peranti kelas permulaan juga ditampilkan pada acara sama menggunakan nama Xperia L2. Ia sebuah telefon pintar yang hadir dengan paparan 5.5-inci HD 720p.

Tiada perubahan untuk cip dalaman daripada model yang terdahulu. Masih menggunakan MediaTek MT6737T, peranti ini dilengkapi RAM sebesar 3GB dan storan sebanyak 32GB. Jika itu masih tidak mencukupi, terdapat slot kad microSD di bahagian sisi kerangka.

Sony telah meletakkan sebuah kamera di belakang menerusi sensor 13 Megapiksel sementara di depan kamera 8 Megapiksel. Rakaman kamera depan turut menyokong pandangan sudut lebar walaupun begitu Xperia L2 ini hanya menawarkan bateri berkapasiti 2,620mAh tanpa pengecasan pantas.

Pada badan seberat 178g, ia dipadatkan dengan sistem pengimbas cap jari di samping fungsi sambungan NFC. Tidak didatangkan dengan Android terbaru, ia dihidupkan dengan Android 7.1.1 Nougat terus dari kotak.

Sony Xperia L2 akan berada di kedai bermula hujung bulan ini. Tiada pengumuman harga dibuat setakat ini.


Realme Perkenal Tagline Baharu, ‘Dare to Leap’ – Anjur Aktiviti Menarik Dengan Hadiah Lumayan!

Realme Malaysia hari ini memperkenalkan tagline baharu – Dare to Leap. Pengenalan tagline baharu ini sesuai mencerminkan Realme berani untuk terus maju ke hadapan dan lebih berdaya saing.

‘Mantera’ ini juga dikatakan mewakili semangat Realme dalam usaha terus memberikan pengalaman terbaik buat pengguna – tidak kira dari segi prestasi, reka bentuk mahupun kualiti.

Bersempena pelancaran tagline baru ini, Realme turut menganjurkan roadshow khas – memberikan orang ramai mencuba pelbagai aktiviti menarik. Roadshow berlangsung bermula HARI INI – 21 Julai 2019 bertempat di Lower Ground 2, Blue Concourse, Sunway Pyramid.

Menariknya mengenai aktivit ini, Realme menawarkan sejumlah hadiah lumayan untuk direbut termasuklah peranti pintar terbaru Realme, percutian selama 2 hari 1 malam di Lexis Hibiscus, Port Dickson dan banyak lagi untuk direbut.

Pada masa sama, Realme turut mengumumkan harga penjualan baru untuk model mereka Realme 3 Pro (6GB+128GB) yang mana kini dijual pada harga RM999 sahaja! Aha, tunggu apa lagi? Jom shopping sekarang dan jangan lupa memeriahkan roadshow Realme ni okay!


Giliran Samsung Galaxy Buds+ Pula? Spesifikasi Penuh Kini Bocor – Bateri Lebih Besar!

Kehangatan acara Samsung Galaxy Unpacked 2020 kian terasa dengan kebocoran banyak maklumat mengenai peranti yang bakal dipersembahkan. Selepas imej didakwa memaparkan rekaan Samsung Galaxy S20 Ultra bocor, kini giliran Samsung Galaxy Buds+ pula menjadi topik hangat!

Katanya spesifikasi penuh mengenainya telah tertiris – sekaligus mendedahkan ia mungkin didatangkan dengan peningkatan lebih baik terutamanya untuk keupayaan bateri. Memetik sumber, keupayaan jangka hayat bateri untuk model kali ini dikatakan lebih besar – di mana penggunaan sehingga 11 jam dengan sekali pengecasan. Malah kapasiti bateri juga lebih besar – 85mAh.

Samsung Galaxy Buds+ didatangkan dengan Bluetooth 5.0 dan menyokong sambungan pelbagai peranti. Ada kemungkinan juga Samsung bakal menyertakan format Audio LE yang baru. Selain dari kawalan biasa melalui pad sentuhan, Galaxy Buds+ juga dikatakan mungkin boleh mengawal Spotify.

Tidak ketinggalan, Samsung juga dikatakan mengeluarkan aplikasi khusus untuk pengguna iPhone bagi menyesuaikan kawalan tahap bateri. Ia juga bakal mengekalkan penarafan IPX2 yang terdapat pada Galaxy Buds sebelum ini. Sama – sama kita nantikan kemunculannya pada acara Samsung Galaxy Unpacked 2020 kelak.

[ S U M B E R ]


Cloud4C, Penyedia Perkhidmatan Terurus Awan Utama Dunia Lancar Operasinya di Korea Selatan

SEOUL, Korea Selatan, 3 Julai 2020 /PRNewswire/ — Cloud4C, Perkhidmatan Terurus awan yang terkemuka di dunia mengumumkan pelancaran operasinya di Korea Selatan. Cloud4C membawa pelbagai jenis perkhidmatan termasuk pemindahan awan ke penskala hiper, awan hibrid, perkhidmatan terurus awan, perkhidmatan pemodenan IT, perkhidmatan pemulihan bencana dan perkhidmatan keselamatan terurus antara lain. Syarikat ini menawarkan perkhidmatan kepada 60 Multinasional Global Fortune 500 dan hadir di 25 negara dan 50 lokasi.

Perniagaan di Korea Selatan yang ingin memulakan perjalanan transformasi digital atau pemodenan IT akan mendapat manfaat yang besar daripada portfolio perkhidmatan Cloud4C. Cloud4C ialah penyedia perkhidmatan terurus awan dengan perkongsian strategik yang utama bersama SAP, AWS, Microsoft Azure, Google Cloud Platform, sementara ia membawa platform awan awamnya sendiri. Ia telah membantu SAP melancarkan SAP HANA Enterprise Cloud merentas 25 negara dan menawarkan perkhidmatan kepada jenama-jenama global yang terkemuka di dunia.

Sridhar Pinnapureddy, Pengasas dan Ketua Pegawai Eksekutif, Cloud4C berkata, “Kami berbesar hati untuk melancarkan operasi kami di Korea Selatan yang merupakan ekonomi ke-12 terbesar di dunia dengan kedudukan geografi yang unik dan meneruskan dasar mesra perniagaan dengan potensi yang sangat besar untuk mencapai pertumbuhan. Kami merancang untuk mendayakan perniagaan di Korea Selatan melalui spektrum luas perkhidmatan kami bagi membantu mereka memenuhi keperluan perniagaan kritikal mereka melalui penawaran berbeza seperti awan komuniti perbankan, awan komuniti SAP, perkhidmatan pemindahan awan kepada penyedia awan hiperskala dan perkhidmatan terurus awan.” Beliau menambah lagi, “Kami membawa ke Korea Selatan pengalaman kerjasama kami dengan 4,000 perusahaan dari seluruh dunia untuk membantu CIO memulakan perjalanan transformasi digital mereka dan membantu mereka mencapai matlamat teknologi dan perniagaan mereka. Kami merancang untuk bekerjasama dengan CIO Korea Selatan bagi membantu mereka memainkan peranan yang lebih besar dalam mengembangkan strategi IT mereka dan mewujudkan Kepimpinan digital.”

Cloud4C merancang untuk menubuhkan Cloud4C Academy di Korea Selatan dengan kerjasama pihak Kerajaan dan Universiti-universiti IT yang terkemuka bagi melatih dan memupuk bakat tempatan dengan pendedahan industri yang mencukupi. “Kami menyasarkan untuk melatih belia di Korea Selatan dan mempersiapkan mereka untuk masa depan yang lebih cerah dalam pengkomputeran awan bagi membantu mereka mendapat pekerjaan dan akhirnya menyandang jawatan kepimpinan dalam industri,” kata Sridhar Pinnapureddy.

Baru-baru ini, syarikat telah melantik Peter Seo, Ketua Negara dan Naib Presiden, beliau akan ditempatkan di Seoul dan memberi hala tuju kepimpinan dan pertumbuhan untuk organisasi ini.

Peter Seo berkata, “Memanfaatkan perikatan sedia ada sebagai Pembekal Premium SAP HANA Enterprise Cloud, kami bermatlamat untuk menjadi rakan kongsi SAP nombor satu di rantau ini. Sebagai Pakar MSP Azure, rakan kongsi Perunding Termaju AWS, rakan kongsi perkhidmatan Terurus GCP dan OCI, kami mempunyai persediaan asas untuk membina sebuah ekosistem kolaboratif bagi membawa hasil perniagaan yang luar biasa kepada organisasi di Korea Selatan, China dan Jepun yang ingin memodenkan persekitaran IT mereka.”

Cloud4C ialah Penyedia Perkhidmatan Terurus Awan yang terkemuka di Dunia yang menawarkan perkhidmatan kepada 4,000 pelanggan di 25 Negara dan 50 lokasi termasuk 60 Multinasional Global Fortune 500. Syarikat ini menyediakan perkhidmatan awan (awam, persendirian dan hibrid) serta awan komuniti (Awan Komuniti Perbankan, Awan Komuniti SAP), pemindahan awan pada penskala hiper seperti AWS, Microsoft Azure, Google Cloud, perkhidmatan terurus awan hujung ke hujung, perkhidmatan pemulihan bencana dan perkhidmatan keselamatan terurus.

Syarikat ini merancang untuk meluaskan jejak geografinya ke 80 negara dan 160 lokasi di seluruh dunia dalam 36 hingga 48 bulan akan datang.

Hubungan Media:B.S.RaoNaib Presiden dan Ketua Global (Perhubungan Awam dan Komunikasi)bsrao@cloud4c.com

Keywords: Computer Networks Computer Software Computer/Electronics Internet Technology Outsourcing Businesses Telecommunications Corporate Expansion New products/services


Kini, Anda Boleh Dapatkan Samsung Galaxy A10 & Galaxy A20 Di Malaysia – Harga Bermula RM499

Berita baik buat semua peminat setia Samsung! Kini, anda boleh mendapatkan Samsung Galaxy A10 & Samsung Galaxy A20 melalui penjual tempatan, Direct D pada harga jualan bermula RM499.

Samsung Galaxy A10 ditawarkan pada harga RM499 untuk versi 2GB RAM + 32GB ROM. Manakala, Samsung Galaxy A20 pula pada harga RM699 untuk versi 3GB RAM + 32GB ROM. Ketersediaan bermula sekarang dan waranti selama setahun turut di tawarkan.


ASUS ROG Perkenal Barisan Komputer Siri Ryzen 4000 – Dijual Pada Harga Bermula Dari RM2899!!

Walaupun ketika kita berada dalam tempoh PKPB, namun itu tidak mematahkan langkah ASUS dalam memperkenalkan beberapa barisan produk baharu daripada mereka yang sangat menakjubkan.

ROG Zephyrus G14 tampil denganpemproses AMD Ryzen 4000 H-Series terbina dan menyokong sehingga NVIDIA GeForce RTX 2060. Ia juga menyediakan paparan permainan 120Hz WQHD, ditambah dengan empat pembesar suara Dolby Atmos, pasti dapat memberikan pemain dengan penglihatan yang lebih jelas dan luas Pengalaman, dan pengalaman permainan yang hebat.

Zephyrus G15 terbaru dilengkapi dengan pemproses mudah alih AMD Ryzen 7 4800HS, dapat menyelesaikan pelbagai tugas berat, pembuatan kandungan dan tugas sukar lain, teknologi pembuatan 7 nm yang maju membantu menumpukan kuasa ke dalam pakej kecil dan cekap. Di samping itu, ia memiliki bentuk yang sangat langsing dan dilengkapi dengan monitor permainan 144Hz untuk memberikan pengalaman bermain yang lebih halus kepada pemain.

ROG Strix GA35 dilengkapi dengan CPU AMD Ryzen ™ 9 3900X hingga 12-teras dan kad grafik ROG Strix GeForce RTX ™ 2080 Ti. Radiator tiga kipas besar kad grafik menyejukkan CPU dengan penyejukan cecair.

Manakala bagi  Strix GA15 yang baru, ia menggunakan reka bentuk pelesapan haba yang cekap dan hingga 8 teras dan 16 utas CPU AMD Ryzen ™ 7 3800X untuk mengendalikan permainan keras, media streaming dan pelbagai tugas untuk menangani beban kerja yang menuntut dengan mudah.

Berikut adalah harga jualan peranti ini:

Kedua-dua peranti ini tampil dengan saiz skrin 15″ dan 17″ serta ditampilkan dengan kadar segar semula 144Hz. TUF Gaming A15 dan A17 menawarkan pelbagai pilihan, termasuk 8-teras dan Pemproses mudah alih AMD Ryzen ™ 4000 siri terbaru. Berbanding dengan generasi sebelumnya, kecekapan kuasanya meningkat dua kali ganda, membolehkan pemain bukan sahaja bermain permainan.  Kombinasi dengan RAM DDR4-3200 yang sangat pantas, yang dapat meningkatkan lagi prestasi, meningkatkan produktiviti dan juga prestasi permainan.

Lebih menarik, ketika majlis tersebut, ASUS turut melancarkan VivoBook S14. Tampil dengan pemproses AMD Ryzen ™ 7 4700U dan dipadankan dengan  RAM DDR4 16GB, yang membolehkan pemain melakukan pelbagai tugas bila-bila masa, di mana sahaja, dan bahkan menikmati hiburan definisi tinggi.

VivoBook S14 14 inci ultra tipis, hanya 15.9mm, dan berat keseluruhannya hanya 1.4kg, yang sangat mudah alih, dan ia juga mempunyai paparan NanoEdge FHD bezel ultra-tipis, yang dapat memberikan pengalaman visual yang mendalam.


Nikmati Perjalanan Intergalaksi ‘Star Wars: The Last Jedi’ Dengan Grab

Sempena menyambut pelancaran filem Star Wars: The Last Jedi, pengguna Grab di Malaysia kini boleh menikmati perjalanan intergalaksi bertemakan filem yang bakal ditayangkan pada 14 Disember ini. Pengguna perkhidmatan Grab kini sudah boleh menukarkan aplikasi Grab ke tema penuh Star Wars: The Last Jedi untuk tempoh 5 minggu.

Cara mengaktifkan tema Star Wars: The Last Jedi:

Tidak cukup dengan itu, Grab turut menyediakan cabaran mingguan yang perlu disahut oleh pelanggan bagi memenangi pelbagai hadiah eksklusif dari Star Wars: The Last Jedi seperti model BB-8 atau BB-9E, set LEGO, dan juga perjalanan percuma ke Rancho Obi-Wan di California, Amerika Syarikat.

Untuk maklumat lanjut, sila layari laman sesawang Grab Malaysia atau Facebook GrabMY.


Lenovo Melancarkan Laptop Gaming Legion Pada Harga Bermula RM4999

Lenovo tidak pernah lupa untuk mengemas kini barisan komputer mereka. Kali ini membawakan tiga buah produk iaitu desktop Legion Y520 Tower, Legion Y720 Tower, dan satu lagi laptop permainan Legion Y920. Seperti biasa, ketiga-tiga ini mensasarkan kepada golongan yang taksub kepada permaian komputer.

Legion Y920 menampilkan skrin bersaiz 17.3 inci dengan paparan HD penuh. Cip kuasa dibekalkan oleh Intel i7-7820HK serta RAM sebesar 16GB. Kad grafik pula mewakilkan NVIDIA GeForce GTX 1070 bersama ruang storan sebanyak 256GB SSD dan 1TB HDD.

Selain itu, ciri hiburan pula menerima sistem audio dari jenama JBL dan satu unit subwoofer. Bukan itu sahaja, pengguna boleh melaraskan warna pada papan kekunci mengikut citarasa tersendiri. Dengan berat melebihi 4kg, Legion Y920 dijual dengan tanda harga RM12,999 sebuah.

Legion Y720 Tower hadir dengan pemproses Intel Core i5/i7 dan kad grafik GTX 1070/1060/1050 Ti. Manakala Legion Y520 Tower pula menggunakan Intel Core i3/i5/i7 serta kad gragfik GTX 1060/1050 Ti atau Radeon RX560.

Kedua-duanya menawarkan sistem storan dari jenis SSD dan HDD. Prestasi menjanjikan kelancaran dengan adanya RAM setinggi 32GB. Legion Y520 Tower dan Legion Y720 Tower dijual pada harga bermula RM4,999 dan RM7,799 dan boleh didapati di Lenovo Exclusive Store dan Lenovo Multi Brand Store.


Grab Menawarkan Perjalanan Percuma Dalam Kempen ‘Proud To Be Malaysian’

Selaras dengan sambutan Hari Malaysia yang akan datang, Grab mempelawa rakyat Malaysia dan penumpang lain untuk turut serta dalam sambutan Hari Malaysia. Dinamakan ‘Proud To Be Malaysian’ , kempen yang berlangsung pada 8-9 September ini bertujuan untuk memupuk rasa nasionalisme dan patriotisme. Diilhamkan oleh lagu Dr Sam, ‘Saya Anak Malaysia,’ Grab telah memberikan lagu ini twist tersendiri.

Penumpang bertuah yang menaiki kereta Grab terpilih semasa kempen ini dikehendaki turut serta menyanyi lagu tersebut apabila ia dimainkan di dalam kenderaan bagi menikmati perjalanan percuma.

Berikut adalah cara untuk menikmati perjalanan percuma dalam kempen ‘Proud To Be Malaysian’ :-

Langkah 1: Muat turun aplikasi Grab dari Apple App Store atau Google Play.
Langkah 2: Pilih ikon GrabCar dan masukkan Pick-up dan Drop-off anda.
Langkah 3: Tempah perjalanan. Jika kereta anda adalah ‘Proud To Be Malaysian’ kereta, anda boleh memilih membayar untuk perjalanan dengan menyanyikan lagu ‘Saya Anak Malaysia’ versi Grab.
Langkah 4: Nikmati perjalanan percuma anda!


Hasil Gambar Dari Lensa realme X50 Pro Dikongsi – Dedah Keupayaan Kamera Peranti

Sebelum ini, realme mendedahkan bahawa pendatang baru mereka iaitu realme X50 Pro bakal dilengkapi lensa utama 64MP dengan sokongan 20X zoom hibrid. Terkini, butiran keupayaan kamera pula didedahkan menerusi beberapa perkongsian hasil gambar yang diambil menggunakan peranti berkenaan. Gambar – gambar yang dikongsi memparkan keupayaan mode malam dan zoom. Lihat sendiri…

Pelancaran global untuk realme X50 Pro akan diadakan secara atas talian pada 24 Februari ini – menerusi laman rasmi realme.com dan YouTube. Ia berikutan pembatalan persidangan Mobile World Congress (MWC) 2020 ekoran kebimbangan wabak Coronavirus.


DAZN Bakal Melancarkan Penstrimannya Pada 1 Disember Ini!!!

DAZN mengesahkan bahawa mereka akan melancarkan pensetriman mereka pada 1 Disember ini di 200 Buah negara termasuk Malaysia.

Bagi mereka yang melanggan, anda boleh menonton temuramah dan perlawanan sukan dan boleh ditonton menerusi platform telefon, tablet, komputer dan lain-lain.

Bagi mereka yang ingin melanggan, anda akan dicaj  £1.99 (kira – kira RM11).


Xiaomi Mi 9 SE Kini Turut Rasmi Disertakan Skrin Kecil Dengan Spesifikasi Premium

Jenama telefon pintar yang popular pada ketika ini, Xiaomi kini telah melancarkan 1 lagi peranti baharu iaitu Xiaomi Mi 9 SE.

Apa yang pasti, peranti ini disertakan dengan skrin AMOLED bersaiz 5.97 inci Full HD+ Display. Dari segi ukuran ia adalah 70.5mm x 7.45mm dengan berat hanya 155g.

Bagi spesifikasi dalaman pula, peranti ini turut dikuasakan oleh cip pemproses Snapdragon 712. Disertakan dengan 2 varian memori iaitu 6GB + 64GB dan 6GB + 128GB pastinya menjanjikan yang terbaik buat telefon ini. Turut disertakan sekali sokongan pengimbas cap jari pada skrin.

Dari aspek kamera pula ia turut tidak mengecewakan. Peranti ini disertakan dengan tri-kamera yang mana ia disertakan dengan 48MP + 8MP + 13MP dan 20MP bagi kamera swafoto.

Dari aspek ketahanan bateri pula juga boleh tahan. Peranti ini tersedia dengan kapasiti bateri 3070mAh. Ia juga turut disertakan dengan nirwayar pantas 18W, selain sokongan NFC turut dikekalkan pada telefon pintar ini.

Peranti ini bakal dilancarkan di pasaran China pada 1 mac ini namun belum pasti bilakah pelancaran di peringkat global akan berlaku.


Samsung Membangunkan Rekaan Skrin Boleh Diperluaskan – Dikatakan Rekaan Yang Lebih Praktikal Berbanding Skrin Boleh Lipat

Samsung pastinya sebuah jenama peranti pintar yang sentiasa menghasilkan peranti yang berinovasi. Jika beberapa bulan dahulu ia memperkenalkan Galaxy Fold yang mana skrin boleh dilipat, kini dalam 1 maklumat yang terdedah, Samsung bakal hadir dengan paten skrin yang boleh diperluaskan.

Rekaan ini nyata lebih praktikal berbanding rekaan boleh lipat. Menariknya, skrin ini boleh diperluas dengan hanya menarik bahagian skrin yang tersorok di bahagian kanan. Ia dikatakan bakal menggunakan teknik paparan boleh gulung yang mana di gunakan menerusi rekaan ini.

Menerusi gambar yang tertiris ini, ia memperlihatkan kedudukan kamera berada di bahagian atas sebelah kanan dan melintang. Berbeza berbanding rekaan-rekaan sebelum ini.

Jika kita lihat menerusi imej paten tersebut, ia bakal dihadirkan dengan keupayaan tri-kamera dan dikatakan bakal tampil dengan kamera lebar biasa, ultralebar, dan telefoto.

Namun, masih tidak diketahui model yang manakah akan menggunakan paten ini. Jadi sama-sama kita nantikan perkembangan paten ini.


Pokemon Go Dilancar Lewat Untuk Menghormati Mangsa Tragedi

Permainan fenomena baru, Pokemon Go yang sepatutnya dilancarkan untuk negara Perancis pada hujung minggu yang lalu telah ditangguhkan atas sebab menghormati mangsa tragedi keganasan di bandar Nice.

Pokemon Company mengeluarkan kenyataan bahawa mereka tidak mahu menarik perhatian masyrakat dari perkara yang lebih penting. Ia merupakan langkah yang sangat prihatin dari syarikat tersebut memandangkan lebih banyak perhatian harus diberikan kepada isu-isu kemanusiaan berbanding sebuah permainan virtual. Dalam masa yang sama, langkah penangguhan tersebut dapat mengurangkan orang ramai berkumpul di satu-satu tempat lantas meminimakan risiko keselamatan.


Facebook Menghalang Pencuri Gambar Profil – Ciri Baru Bagi Membanteras Penipuan

Facebook telah memperkenalkan ciri baru ini kepada pengguna di India, di mana ia menghalang gambar profil seseorang individu daripada dimuat turun atau bahasa yang lebih mudah ialah dicuri tanpa pengetahuan pemiliknya. Facebook mengambil langkah ini bagi mengelakkan kejadian penipuan atau kewujudan akaun palsu. Seperti yang diketahui, ramai pengguna Facebook telah menjadi mangsa kepada individu tidak bertanggungjawab ini.

Selain itu, fungsi screenshot telah dinyahaktifkan apabila pengguna membukanya melalui aplikasi Facebook di Android. Di samping itu, rakan yang bukan didalam senarai tidak lagi boleh tag nama mereka pada gambar anda, justeru gambar pemilik akaun akan kekal dilindungi daripada anasir luar. Sistem keselamatan ini boleh dilihat melalui bingkai biru yang terdapat di sekeliling gambar profil.

Buat masa ini, ciri ini hanya terdapat di India, malah Facebook juga bercadang untuk memperkenalkannya di negara lain.


Ucapkan Selamat Tinggal Kepada Launcher Google Now

Pelancar Google Now merupakan salah satu pelancar yang menjadi pilihan jutaan pengguna Android kerana ia menawarkan antaramuka yang kemas dan asli dari Google. Kepada mereka yang menjadikan Google Now sebagai pelancar utama, siap sedia untuk mengucapkan selamat tinggal kepada pelancar kesayangan anda kerana tidak lama lagi Google akan menarik pelancar ini dari Play Store.

Di sebalik berita mengejutkan ini, anda masih boleh menikmati pelancar dari Google kerana syarikat tersebut dilaporkan akan melancarkan pelancar Google Pixel yang buat sementara ini hanya boleh dimuat turun peranti Pixel sahaja. Dijangkakan apabila Google Now ditarik dari Play Store, pelancar Google Pixel akan ditawarkan untuk semua pengguna Android.


OPPO Muncul Dengan Teknologi Kamera Bawah Paparan Pertama Dunia

Setapak maju kehadapan! OPPO akhirnya memperkenalkan teknologi kamera di bawah skrin pertama di dunia atau juga dikenali sebagai Under-Screen Camera (USC) pada acara MWC Shanghai 2019. Melalui teknologi ini, kamera hadapan diletakkan pada bawah skrin sekaligus memberikan pengalaman skrin penuh tanpa sebarang takuk mahupun mekanisme bergerak.

Menurut OPPO, rekaan ini dibina dengan bahan binaan khas yang unik yang membenarkan cahaya memasuki kamera. Kamera juga istimewa – ia dilengkapi aperture, sensor, saiz piksel yang lebih besar bagi memerangi sebarang pembiasan cahaya. Oppo juga berkata, terdapat algoritma pemprosesan canggih untuk meningkatkan prestasi kamera tanpa menjejaskan prestasi paparan.

Pun begitu, masih tiada kemas kini mengenai ketersediaan teknologi ini, namun kami difahamkan ia akan dikeluarkan dalam “dalam masa terdekat”. Jadi, sama-sama kita tunggu! Kekal bersama eRing untuk info lanjut!


PureSoftware dan NICE Systems Bekerjasama untuk Memperkasakan Perusahaan Menjadi Sedia Masa Depan dengan Penyelesaian Pengalaman Pelanggan dan Automasi Generasi Akan Datang

SINGAPURA, 1 Jun 2021 /PRNewswire/ — PureSoftware, sebuah syarikat perkhidmatan dan produk perisian generasi akan datang telah bekerjasama dengan NICE Systems iaitu penyedia penyelesaian perisian perusahaan di premis dan awan yang terkemuka di seluruh dunia. Kerjasama ini bermatlamat untuk menggunakan perkhidmatan pelaksanaan menyeluruh PureSoftware bagi meningkatkan pengalaman pengguna kepada perusahaan di seluruh dunia dengan platform bertaraf dunia milik NICE – InContact CXone dan Actimize.

PureSoftware bertujuan untuk mengukuhkan Komunikasi Bersatu Pusat Kecemerlangannya (CoE) dengan membangunkan pasukan khusus yang berkebolehan pada platform NICE. Dengan kehadiran PureSoftware yang fokus di Asia; kerjasama ini akan membolehkan para pelanggan PureSoftware di rantau ini mendapat lebih banyak sokongan ketika mereka mengubah pusat hubungan dan proses komunikasi bagi memenuhi keperluan persekitaran kerja jarak jauh yang baru muncul.

“Kami gembira dengan kerjasama baharu kami bersama PureSoftware dan teruja untuk bersama-sama memasuki pasaran ASEAN bagi menyampaikan tahap pengalaman baharu kepada pelanggan kami,” kata Andrew Hindmarch, Naib Presiden Saluran & Sekutu APAC, NICE Systems.

Pusat Kecemerlangan RPA PureSoftware yang telah memberikan penyelesaian automasi proses untuk pelanggan kini akan turut memasukkan Automasi Proses Canggih (Advanced Process Automation, APA) NICE serta kepakaran dalam melaksanakan pekerja pembantu maya, NEVA.

“Kami teruja dapat bekerjasama dengan NICE untuk memperluas kehadiran kami dalam komunikasi bersatu ini. Gabungan yang hebat sebagai rakan pelaksanaan ini akan memperluas keupayaan kami dalam membantu organisasi memacu pengalaman pusat hubungan yang diperkemaskan dan lebih fleksibel bagi perusahaan global yang moden,” kata Manish Sharma, Ketua Pegawai Eksekutif PureSoftware.

Keupayaan pelaksanaan PureSoftware dan penyelesaian NICE secara bersama-sama akan memberikan keupayaan kepada perusahaan untuk mengenali pelanggan mereka dengan lebih baik, bertindak dalam masa nyata dan memastikan setiap pekerja terlibat.

PureSoftware ialah syarikat perkhidmatan dan produk perisian yang memfokus untuk mendorong pengalaman pelanggan yang berbeza, mempercepat tempoh kitaran dan meningkatkan pendapatan perniagaan melalui penyepaduan model penyelesaian digital, automasi robotik dan komersial bukan linear. Organisasi penyampaian globalnya menawarkan penyelesaian berpandukan teknologi yang boleh dipercayai yang memenuhi prestasi, kualiti, masa ke pasaran, penyesuaian pantas dan sokongan.

NICE Systems merupakan peneraju penyelesaian berasaskan tujuan di seluruh dunia yang menangkap dan menganalisis interaksi dan transaksi, merealisasikan tujuan serta mengekstrak dan memanfaatkan pemahaman untuk memberikan impak dalam masa nyata. Didorong oleh analisis silang saluran dan pelbagai sensor, penyelesaian NICE membolehkan organisasi memperbaiki prestasi perniagaan, meningkatkan kecekapan operasi, mencegah jenayah kewangan, memastikan pematuhan serta meningkatkan keselamatan dan perlindungan.

Keywords:  Computer Software Computer/Electronics Internet Technology Telecommunications Contracts


Reviu Eksklusif: LEAGOO T1 “Born to be Stylish”

Walaupun T1 menampilkan paparan skrin sebesar 5.0 inci, ia merupakan smartphone yang nipis dengan ketebalan hanya 7.5mm dengan berat 143g. Bukan itu sahaja, pengguna juga akan berasa selesa apabila memegang peranti ini walaupun dengan hanya menggunakan sebelah tangan sahaja.

Sesuai dengan slogannya iaitu “Born to be Stylish”, LEAGOO T1 yang menampilkan rekaan anggun, moden dan premium telah menawarkan tiga pilihan warna menggoda kepada anda. Di antara pilihan warna yang disediakan adalah Champagne Gold, Rose Gold dan juga Titanium Grey.

Kamera Utama & Depan Sokong LED Flash

Penggambaran menggunakan smartphone ini boleh dianggap baik kerana ia menyokong kamera utama beresolusi 13 Megapiksel dengan fungsi auto fokus dan dual LED flash. Lebih istimewa lagi, kamera depan beresolusi 8 Megapiksel juga turut menyokong LED flash untuk gambar selfie yang lebih natural.

Selain model Shark 1, LEAGOO T1 adalah peranti kedua diperkenalkan yang menawarkan fungsi pengimbas cap jari. Sensor untuk pengimbas cap jari pula terletak di bahagian panel belakang smartphone ini bersama lensa kamera utama dan dual LED flash.

Istimewanya LEAGOO T1, ia hadir dengan paparan antaramuka LEAGOO OS 2.0 serta menyokong Android versi terkini, 6.0 Marshmallow walaupun ditawarkan pada harga mampu milik. Selain menampilkan paparan antaramuka yang lebih menarik dan mesra pengguna, smartphone ini turut dibekalkan dengan memori RAM 2GB serta memori dalaman berkapasiti 16GB.

LEAGOO T1 juga merupakan sebuah peranti yang berbaloi untuk dimiliki kerana menyokong pengimbas cap jari walaupun hadir dalam kategori kelas pertengahan. Teknologi yang dipanggil Fingerprint ID ini mampu menggantikan kaedah konvensional menggunakan kod kata laluan dan sekali gus memberi akses pada peranti anda dalam cara yang paling selamat. T1 menyokong pengimbas cap jari yang sangat pantas iaitu sekitar 0.19 saat sahaja untuk anda mengaksesnya.

LEAGOO T1 menyokong kamera depan beresolusi 8 Megapiksel dengan fungsi Face Beauty 4.0 yang berupaya membantu anda untuk mendapatkan hasil gambar yang lebih cantik. Bukan itu sahaja, kehadiran LED flash sesuai digunakan ketika mengambil gambar di kawasan persekitaran. Lebih menarik, anda boleh gunakan sensor pengimbas cap jari untuk mengambil gambar selfie dengan adanya fungsi ‘Smart Selfie’ dan ‘Fingerprint Selfie’.

Bagi mereka yang mempunyai dua akaun sosial seperti Facebook, Instagram, WeChat dan juga WhatApps, anda kini boleh menggunakan kedua-dua akaun ini. Bagaimana? dengan adanya fungsi yang dipanggil Dual Tag. Dua aplikasi yang sama boleh dijalankan serentak pada satu peranti tetapi menggunakan akaun berbeza. Bagi membezakan aplikasi yang telah diklon, anda boleh meletakkan kata laluan berlainan mahupun pengimbas cap jari kiri untuk akaun pertama dan kedua.

Tanpa perlu memuat turun aplikasi ketiga, LEAGOO hadir dengan fungsi baru yang dipanggil LEAGOO Beauty. Terdapat empat kategori utama yang disediakan iaitu Camera, Makeup, Celebrity serta Decorate. Selepas mengambil gambar, pengguna boleh terus mengedit gambar tersebut mengikut keinginan sendiri. Hasil gambar yang telah siap diedit boleh terus dikongsikan dengan kawan-kawan di laman sosial.

Tampil dengan rekaan logam yang sylish, LEAGOO T1 sememangnya sesuai bagi mereka yang menginginkan sebuah smartphone berukuran 5.0 inci dengan resolusi HD serta harga yang mampu milik. Tidak dinafikan spesifikasi yang disokong oleh T1 bukanlah yang terbaik di pasaran, tetapi ianya boleh dianggap berbaloi untuk dimiliki jika soal harga diambil kira. Sokongan pemproses berkeupayaan 64-bit Quad Core, RAM DDR3 2GB, memori dalaman sebesar 16GB, lensa penggambaran utama 13 Megapiksel dengan dual LED flash, manakala lensa depan 8 Megapiksel turut dilengkapi dengan LED flash. Kehadiran bateri berkapasiti 2400 mAh dengan teknologi mod Ultra Powe Saving sudah cukup untuk memastikan kelancaran pengoperasian smartphone ini. Lebih menariknya, T1 turut menyokong aplikasi pra-pasang yang berguna seperti pengimbas cap jari, Dual Tag, LEAGOO Beauty serta dioperasikan oleh Android terkini, 6.0 Marshmallow.


Cyclica menggunakan Pangkalan Data Excelra GOSTAR untuk membangunkan Pengetahuan Algoritma Terperinci berasaskan AI & ML untuk Pengenalpastian Sasaran Ubat

HYDERABAD, India dan TORONTO, 21 Oktober 2020 /PRNewswire/ — Excelra, organisasi terkemuka Data & Analitik global, hari ini mengumumkan bahawa ia telah melesenkan Pengkalan Data Hubungan Struktur Aktiviti Global Dalam Talian (GOSTAR) kepada Cyclica Inc., sebuah syarikat bioteknologi terkemuka yang mempunyai platform AI-terimbuh bersepadu yang membolehkan penggunaan polifarmakologi pelbagai tujuan dalam reka bentuk molekul ubat.

GOSTAR merupakan pengkalan data hubungan struktur aktiviti secara dalam talian terbesar yang mengandungi lebih 5.5 juta molekul halus dengan ciri-ciri kimia, biologi dan farmakologi yang berkaitan. Pangkalan data tersebut diuruskan oleh pasukan saintifik kami yang memetik dan memperkaya set data daripada cerakin fungsian, melalui kajian secara dalaman dan luaran. Satu lingkungan aktiviti molekul halus yang merangkumi SAR, fizikokimia, metabolik, ADME dan profil toksikologikal diambil dan disusun dalam pangkalan data hubungan. Akhirnya GOSTAR melengkapkan para penyelidik dengan kefahaman yang mendalam untuk menerbitkan idea baharu dalam rekaan ubat pada peringkat permulaan serta pengoptimuman penciptaannya.

Dr. Raveendra Dayam, Pengarah Khidmat Kimia, Excelra berkata: “GOSTAR menyediakan akses kepada lebih 28 juta interaksi kuantitatif yang dicapai melalui eksperimen antara molekul halus dan sasaran yang boleh diubatinya yang luas. Pemahaman mendalam yang dihasilkan oleh interaksi pelengkap kaedah polifarmakologi Cyclica dalam penciptaan kompaun ubat baharu. GOSTAR merupakan satu set data kualitatif dan kuantitatif yang kaya yang digunakan oleh kebanyakan syarikat AI/ML dan kami berasa gembira kerana data tersebut akan membantu Cyclica dengan analisisnya yang boleh diramal.”

Keluasan data yang disediakan oleh GOSTAR akan memperluas domain yang boleh diaplikasi oleh model Cyclica, seperti yang dinyatakan oleh Dr. Stephen MacKinnon, Naib Presiden R&D di Cyclica : “Kerjasama dengan GOSTAR memperkukuh data latihan Cyclica pada model platform kami dengan membenarkan Cyclica menganotasi data saringan proteom, seterusnya memperkukuhkan keupayaan interaksi yang diramalkan. Ini mempunyai kesan langsung ke atas pembangunan ubat yang lebih tepat dan berkesan untuk pesakit yang memerlukan.”

Cyclica merupakan syarikat pertama yang menggunakan kaedah polifarmakologi dengan platform ciptaan siliko AI terimbuh berasaskan struktur, yang bertumpu pada ‘Ligand Design’ dan ‘Ligand Express’. Didayakan oleh MatchMaker™, teknologi pemahaman saringan proteom proprietari dan POEM™, teknologi kajian inovatif dengan pemantauan untuk meramalkan sifat-sifat molekular. Untuk maklumat lanjut, sila layari  www.cyclicarx.com

Penyelesaian data dan analitik Excelra telah memperkayakan inovasi sains hayat daripada molekul ke pasaran. Penemuan Excelra datangnya daripada penggabungan siri aset data, kemahiran domain dan data sains, untuk mempercepatkan penyelidikan dan pembangunan ubat-ubatan. Untuk maklumat lanjut, sila layari www.excelra.com

Hubungan Media: Dorothy Paul – Pengarah PemasaranE-mel:  dorothy.paul@excelra.com

Keywords: Biotechnology Computer/Electronics Health Care/Hospital Pharmaceuticals Contracts Data Analytics


MacBook Pro Terbaru Dengan Bar OLED Yang Sangat Menarik

Peminat tegar Apple pasti memulakan pagi ini dengan melayari laman web Apple dan juga laman teknologi bagi mengikuti perkembangan pengumuman Apple. Awal pagi tadi Apple telah memperkenalkan MacBook Pro terbaru yang dikatakan lebih ringan, lebih nipis dan pastinya lebih power berbanding model sebelum ini. Ayuh kita lihat serba sedikit berkenaan MacBook Pro ini.

Ini bagi kami merupakan satu fungsi yang sangat bagus. Semua model (kecuali MacBook Pro 13 inci 2.0GHz) mempunyai sebuah bar skrin sentuh pada bahagian atas papan kekunci. Paparan pada Touch Bar akan bertukar bergantung kepada aplikasi yang sedang aktif di MacBook Pro, ia membolehkan anda mengakses dengan pantas fungsi-fungsi aplikasi. Selain itu model dengan Touch Bar juga hadir bersama fungsi Touch ID, kami rasakan kedua-dua fungsi ini patut dijadikan rujukan pada komputer riba akan datang.

Dari segi reka bentuk, MacBook Pro tahun ini lebih nipis dan ringan bagi setiap variasi model berbanding model terdahulu. Bagi mendapatkan saiz yang lebih ergonomik, Apple terpaksa menggunakan papan kekunci yang sama ada pada model 12 inci, namun papan kekunci tersebut telah ditala bagi mendapatkan respon yang lebih baik dan key travel yang selesa digunakan. Satu lagi perbezaaan yang boleh dilihat adalah pada saiz trackpad yang kini lebih besar.

Ini agak mengecewakan bagi kami, perkara yang sama berlaku pada model terdahulu dan kini ia berlaku sekali lagi tahun ini. MacBook Pro 2016 hadir dengan hanya sambungan USB Type-C Thunderbolt 3 (4 port), tanpa sambungan card reader, USB-A port mahupun HDMI, nasib baik ada audio jack port.

MacBook Pro 2016 sudah sedia dijual di Malaysia, untuk mendapatkan MacBook Pro terbaru ini dan komputer riba ini akan mengambil masa 6-8 minggu untuk sampai kepada anda.


Pra-Tempah Dua Versi Istimewa Huawei Mate 9, Tapi…

Huawei Mate 9 hadir dengan dua versi istimewa, Mate 9 Pro dan Mate 9 Porsche Design, kedua-dua peranti ini bakal dibawa masuk ke pasaran Malaysia tidak lama lagi. Huawei Malaysia telah pun memulakan sesi pra-tempah untuk kedua-dua model istimewa ini.

Pasti ramai yang ingin mendapatkan Huawei Mate 9 Pro Porsche Design, ia lengkap dengan spesifikasi terkini dan juga mempunyai reka bentuk yang sungguh elegan. Namun semasa kami mendapati pra-tempah bagi peranti ini sudah pun SOLD OUT 🙁 dengan hanya 5 unit Mate 9 Porsche Design dijual di  Vmall.my dan 11street.

Walaupun begitu anda tidak perlu kecewa kerana ini hanya sesi pra-tempah sahaja, anda boleh mendapatkannya apabila ia dibawa masuk dan dijual oleh pengedar sah pada 22 Disember nanti. Huawei Mate 9 Porsche Design dijual pada harga RM6,999.

Huawei juga membuka sesi tempahan untuk Mate 9 Pro yang dijual pada harga RM 3,399. Kedua-dua peranti yang akan dibawa masuk tidak lama lagi ini dipacu cip pemproses Kirin 960, Octa-core , 6GB RAM dan dilengkapi sistem kamera dwi-lensa dengan integrasi teknologi dari Leica. Bukan sahaja bagus dari segi kamera, gambar dan video juga terpapar cantik pada kedua-dua peranti dengan skrin AMOLED 2K.


Meizu E2 Dilancarkan Dengan Quad LED Flash Serta Teknologi Pengecas Pantas mCharge

Bersempena dengan majlis pelancaran yang diadakan di China, Meizu telah melancarkan peranti terbarunya yang dikenali sebagai Meizu E2 yang menawarkan fungsi pengecasan pantas serta sensor pengimbas cap jari yang ditempatkan pada butang Home. Dua varian telah diperkenalkan iaitu 32GB ROM + 3GB RAM dan juga 64GB ROM + 4GB RAM, yang mana kedua-dua model ini akan dijual pada harga CNY1,299 (kira-kira RM818) dan CNY1,599 (kira-kira RM1,007).

Dilengkapi dengan cip pemproses MediaTek Helio P20 dengan kelajuan sehingga 2.35GHz bersama cip grafik ARM Mali-T880, ia juga telah dioperasikan oleh Flyme OS 6.0 berasaskan Android 6.0 Marshmallow.

Manakala ciri-ciri lain Meizu E2 pula menampilkan kerangka unibodi yang diperbuat daripada logam, paparan skrin 2.5D berukuran 5.5 inci 1920×1080 piksel, kamera utama 13 Megapiksel dengan PDAF serta Quad LED flash, kamera depan 8 Megapiksel. Malah sokongan bateri berkapasiti 3400 mAh dengan fungsi pengecasan pantas mCharge yang disokong juga dikatakan mampu mengecas sehingga 40 peratus dalam masa 30 minit.

Selain itu, kedua-dua varian ini juga turut disediakan dengan slot kad microSD dengaon sokongan kapasiti sehingga 128GB, rangkaian 4G LTE, WiFi, GPS, Bluetooth v4.1 dan juga port microUSB. Meizu E2 telah dilancarkan dalam warna Merah Jambu, Hitam dan Perak.


Samsung Galaxy Z Fold 3 Akan dilengkapi Dengan Pemproses Snapdragon 888 Plus??!

Satu maklumat terdedah  di Twitter menyatakan bahawa maklumat pemproses Samsung Galaxy Z Fold 3 adalah rahsia, yang bermaksud bahawa Samsung Galaxy Z Fold 3 tidak akan menggunakan Exynos 2100 atau Qualcomm Snapdragon 888.

Berdasarkan spekulasi ini, Samsung Galaxy Z Fold 3 mungkin menggunakan pemproses generasi baru Qualcomm Snapdragon 888 Plus atau Exynos chip-Exynos 9925, yang mengintegrasikan AMD GPU.

Menurut laporan, Samsung menjangka akan mengeluarkan GPU baru pada bulan Jun. Cip Exynos yang disepadukan dengan GPU AMD akan diberi nama Exynos 9925, dan prestasinya dijangka melebihi Adreno 660 dari Snapdragon 888.

Seperti biasa, tahun ini kita juga akan melihat versi Snapdragon 888 Plus.Diharapkan Samsung Galaxy Z Fold 3 dapat digunakan, dan prestasi CPU akan lebih kuat dari pada Snapdragon 888.


Computex 2019: ASUS Perkenal Model VivoBook S14 Dan S15, Disertakan Dengan ASUS ScreenPad Pasti Mampu Pertingkat Produktiviti

ASUS telah memperkenalkan 2 peranti terbaharu yang mana dari model VivoBook iaitu S14 dan S15 di Computex 2019 yang pastinya bakal meningkatkan produktiviti anda serta pengalaman penggunaan yang terbaik.

Tampil dengan rekaan yang eksklusif yang mana metal chassis komputer riba ini dan rekaan ergolift hinge memberi rasa keselesaan kepada pengguna. Ia turut tampil dengan frameless four-sided nano edge yang memberikan nisbah skrin ke kerangka sehingga 88% pastinya memberikan kepuasan tontonan.

Menariknya mengenai peranti ini ia tampil dengan ciri ASUS ScreePad 2.0 yang pertama pada siri model ini. Dikuasakan oleh ScreenXpert Software ini, ScreenPad 2.0 kini tampil dengan skrin sesentuh 5.65 inci. Skrin interaktif kedua ini pastinya mampu meningkatkan produktiviti dan melancarkan urusan tugasan.

** Terima kasih atas Tajaan ASUS Malaysia ke Computex 2019


Syarikat Baharu Teknologi Logistik Indonesia Waresix Tutup Kumpul Dana sekitar US$100 Juta

JAKARTA, Indonesia, 14 September 2020 /PRNewswire/ — Waresix, platform teknologi logistik terkemuka di Indonesia, hari ini mengumumkan bahawa ia telah mengakhiri pengumpulan dana Siri B, dan sepanjang tahun lalu mengumpulkan sekitar US$100 juta daripada pelabur sedia ada EV Growth dan Jungle Ventures, dan pelabur baharu, termasuk SoftBank Ventures Asia, EMTEK Group, Pavilion Capital dan Redbadge Pacific.

Waresix ialah platform teknologi logistik terkemuka di Indonesia dalam segmen trak dan pergudangan. Perkhidmatan trak, yang merupakan sebahagian besar perniagaan Waresix, tertumpu pada penghantaran antara bandar batuan pertama dan pertengahan. Penglibatan operasi Waresix yang mendalam sebagai penyedia perkhidmatan terurus membolehkannya mengenal pasti nilai utama dan penyelesaian yang menjana kecekapan untuk pelanggannya melangkaui pemadanan pasif permintaan dan penawaran. Penyelesaian Waresix, termasuk penggabungan, pengoptimuman jarak jauh dan pengedaran hab-dan-pencar, dapat mencapai penggunaan trak 50% lebih tinggi daripada penghantar tradisional, dan telah menyumbang kepada penskalaan pantas Waresix, sambil menjana pendapatan bersih positif. Waresix memperoleh keuntungan berdasarkan pendapatan bersih sejak Jun 2019.

Waresix kini melayani lebih daripada 250 pelanggan korporat utama dari pelbagai industri, termasuk pelanggan dalam komoditi, barangan pengguna cepat dijual, barangan habis guna perindustrian, infrastruktur, dan sektor runcit. Pelanggan terkenal termasuk Unilever, Indofood, Siam Cement Group, Wings, JD.ID dan banyak MNC lain. Ekosistem logistik Waresix merangkumi lebih 40,000 trak dan 375 gudang di lebih daripada 100 bandar di seluruh Indonesia. Integrasi Waresix dengan kemudahan logistik utama, seperti Pelabuhan Kebangsaan Indonesia, telah memungkinkan perusahaan untuk memperluas jangkauannya di luar Jawa dan Sumatera, ke seluruh pulau utama Indonesia.

Waresix telah membangunkan platform seperti sistem operasi yang disatukan untuk rakan kongsi, dengan tujuan meningkatkan operasi harian rakan kongsi yang berkaitan dengan vendor dan pelanggan mereka. Platform ini memberikan paparan tunggal ringkas rakan kongsi di seluruh saluran pengangkutan dan gudang transit. Platform Waresix membezakan dirinya daripada syarikat logistik lain yang memberikan penumpuan utama  pada membina papan beban dan senarai pasif, untuk menyesuaikan penawaran dan permintaan. Waresix terus menangani cabaran logistik teras dengan melangkaui penawaran dan permintaan melalui pengembangan ekosistem perkhidmatan terurus. Ini telah menempatkan Waresix untuk menangani cabaran dan menghasilkan penyelesaian berterusan yang dihadapi oleh rakan permintaan dan penawarannya.

Walaupun terdapat gangguan yang disebabkan oleh wabak COVID-19, syarikat itu terus mencapai hasil yang luar biasa, dengan pertumbuhan pesat dalam perkhidmatan trak batuan pertama dan pertengahan sambil menyokong aliran barangan keperluan yang cekap dan mata pencarian ribuan pemandu trak di seluruh negara.

Pada dasarnya, Waresix percaya bahawa logistik, yang merupakan masalah utama dalam ekonomi Indonesia yang berkembang pesat, memberikan banyak peluang untuk inovasi dalam sektor e-trak. Tambahan pula, kerajaan Indonesia terus melabur dalam infrastruktur fizikal negara itu, yang berfungsi sebagai pemangkin sektor selanjutnya. Dengan teknologi dan pola pemikiran yang mengutamakan pelanggan yang tersemat dalam DNA Waresix, Waresix berada di tempat yang tepat untuk meningkatkan kecekapan dalam ekosistem logistik Indonesia yang kompleks.

Andree Susanto, Ketua Pegawai Eksekutif Waresix, berkata, “Kami sangat gembira dapat menyertai sekumpulan pelabur dan rakan kongsi jangka panjang berkualiti tinggi yang telah komited untuk menyokong Waresix dalam perjalanan kami untuk menjadi enjin baharu pertumbuhan perdagangan dan perdagangan di Indonesia. Modal akan dilaburkan untuk membangunkan infrastruktur teknologi logistik yang paling mantap di Asia Tenggara, dan seterusnya membina pasukan bertaraf dunia untuk membantu kami merebut peluang pasaran yang besar.”

Edwin Wibowo, Ketua Pegawai Kewangan Waresix berkata, “Kami bukan hanya didorong oleh teknologi, tetapi juga didorong oleh semangat untuk menyelesaikan masalah sebenar, dan berinovasi melalui teknologi. Kami telah membuktikannya dalam dua tahun terakhir, itulah sebabnya mengapa pelanggan kami menyukai kami dan perniagaan kami terus meningkat sehingga hari ini. “

Waresix ialah platform berkemampuan teknologi yang menawarkan perkhidmatan logistik dan penyelesaian kepada pelanggan dengan cara yang lebih cekap dan ekonomi. Ini menghubungkan pengirim dan perniagaan dengan pengangkut, trak dan ruang gudang yang tersedia di seluruh Indonesia, memberikan ketelusan yang lebih baik, kualiti perkhidmatan, dan meningkatkan pendapatan bagi pemilik aset. Ekosistemnya yang luas kini menjangkau lebih daripada 40,000 trak dan 375 pengusaha gudang di seluruh Nusantara.

Susunan kepulauan Indonesia menghasilkan salah satu kos logistik tertinggi di Asia, merangkumi hampir satu perempat daripada produk domestik kasar (KDNK) US$1 trilion. Kos logistik yang tinggi ini bukan sahaja menghalang daya saing industri Indonesia tetapi juga menambah kos menjalankan perniagaan PKS Indonesia. Waresix berusaha menangani cabaran dan menghasilkan penyelesaian berterusan untuk rakan kongsi penawaran dan permintaannya di pasaran logistik Indonesia bernilai AS$240 bilion.

Anda boleh membaca lebih lanjut mengenai kami di waresix.com

Keywords: Banking/Financial Service Computer/Electronics Transportation Financing agreements


CES 2019: Keunikan ASUS Chromebook Flip C434, Menepati Keperluan Pengguna

1 lagi pendedahan terbaharu produk daripada ASUS iaitu ASUS Chromebook Flip C434. Ini merupakan sebuah peranti yang sangat berkuasa yang dibekalkan dengan pemproses Intel® Core™ i7-8500Y dan RAM maksimum sehingga 8GB. Casis logam yang mempunyai ketebalan sebanyak 15.7mm dan berat sebanyak 1.45kg menjadikan ia sebuah peranti ideal untuk dibawa ke mana sahaja.

ASUS Chromebook Flip C434 dilengkapi dengan Dual-band Wi-Fi 5 (802.11ac) bagi memastikan sambungan yang stabil dan Bluetooth® 4.0 untuk memudahkan pemindahan fail melalui gelombang udara. Terdapat 2 USB Type-C (USB-C) ports, dan standard USB Type-A port. Ia turut dilengkapi dengan bateri 48WH yang pastinya memudahkan pengguna kerana tidak perlu mencari plug untuk mengecas kerana ia mampu bertahan dengan lama.

ASUS Chromebook Flip C434 menggunakan aluminium yang ringan pada lid begitu juga di bahagian atas dan bawah komputer. Brushed silver adalah halus dan mampu menyorok cap jari dengan lebih baik berbanding plastik atau bekas-bekas getah.

ASUS Chromebook Flip C434 turut disertakan dengan teknologi paparan NanoEdge memuatkan paparan 14 inci FHD skrin sesentuh ke dalam casis 13 inci. Bezel pada kedua -dua belah telah dikecilkan kepada 5mm.

Dari aspek papan kekunci, ia dibina dengan 1.4mm dengan key travel dan backlit yang sangat berguna ketika melakukan kerja ketika waktu malam. Apa yang menarik, engsel yang mampu bergerak 360 darjah dan paparan skrin sesentuh memudahkan kerja-kerja dilakukan.

ASUS Chromebook Flip C434 dijadualkan akan dilancarkan pada bulan hadapan. Harga dijangka bermula dari $569 USD (kira-kira RM2340.31).

Sila layari laman sesawang ASUS bagi mendapatkan maklumat lanjut mengenai ASUS Chromebook Flip C434.


Ketirisan Gambar HTC Desire 10 Pro

Sebelum ini, tersebar berita mengenai HTC Desire 10 Lifestyle yang bakal dilancarkan oleh HTC sekitar penghujung September 2016. Seiring dengan pelancaran tersebut, HTC dikhabarkan bakal memperkenalkan sebuah lagi peranti di bawah siri yang sama, iaitu HTC Desire 10 Pro.

Buat masa sekarang, info penuh mengenai smartphone ini tidak diketahui, berbanding dengan HTC Desire 10 Lifestyle. Tetapi apa yang editor lihat, nampaknya pihak HTC cuba selarikan penjenamaan siri ‘Desire’ sebagai smartphone flagship mereka.

Di samping itu, terdapat beberapa ciri-ciri yang akan disokong oleh peranti ini seperti pengimbas cap jari yang terletak di bahagian panel belakang serta menampilkan rekaan yang elegan serta anggun dengan dua pilihan warna. Spesifikasi lengkap peranti ini mungkin akan didedahkan tidak lama lagi oleh pihak HTC sendiri.


Pencipta Android Bakal Memperkenalkan Perantinya

Andy Rubin, salah seorang individu penting yang melahirkan Android telah mendedahkan bahawa syarikatnya, Essential akan memperkenalkan sebuah peranti terbaru. Andy Rubin memuat naik sebuah imej menunjukkan sedikit rupa peranti tersebut yang nampaknya mempunyai rekaan paparan bezel-less.

Tidak ada informasi tambahan tentang peranti ini dan kita perlu menunggu pengumuman dan perkembangan seterusnya dari Rubin dan Essentials pada masa akan datang. Dengan latar belakang dan profil yang cukup gah di dalam dunia teknologi, pasti ramai yang mempunyai harapan yang besar untuk peranti dari Andy Rubin.


Transcend Melancarkan Hard Drive Kompak Di Dalam Kerangka Premium, StoreJet 25C3

Transcend Information Inc, sebuah pengeluar produk penyimpanan data dan multimedia telah mengumumkan pelancaran StoreJet 25C3, hard drive mudah alih dengan aloi aluminium yang tahan lasak dan premium. Fizikal peranti ini yang nipis dan ringan bersama fungsi USB 3.0 antara muka USB memberikan apa yang pengguna mahu pada peranti storan mereka, iaitu tahan lasak dan kepantasan pemindahan data.

StoreJet 25C3 hanya berukuran 9.95mm, dan ianya mampu dimuatkan di dalam poket baju. Walaupun nipis, StoreJet 25C3 boleh didapati dalam kapasiti tinggi sehingga 2TB, yang membolehkan pengguna untuk menyimpan dan membuat sandaran bagi semua fail-fail mereka ke dalam satu lokasi. Selain penampilan yang baik, StoreJet 25C3 juga amat pantas dalam proses pemindahan data, kerana ia dilengkapi protokol USB 3.0 yang menawarkan kelajuan sehingga 5GBps.

Transcend Elite sesuai digunakan bersama Mac OS X dan Windows. Pengguna boleh memuat turun perisian Transcend Elite dari laman web Transcend secara percuma. Perisian ini membolehkan anda membuat data sandaran, penyulitan data dan menyegerakkan data Dropbox dan Google Drive. Transcend StoreJet 25C3 ditawarkan dengan kapasiti 1TB dan 2TB dan disokong oleh jaminan selama tiga tahun.


LEAGOO T1 Dengan Sokongan Pengimbas Cap Jari Dijual Pada Harga RM549

Selepas melancarkan phablet dengan sokongan bateri terbesar melalui kemunculan model Shark 1, nampaknya LEAGOO Malaysia telah memperkenalkan satu lagi siri terbarunya untuk pasaran tempatan dengan model T1 secara rasmi.

Dengan menggunakan slogan “Born to be Stylish”, LEAGOO T1 menyokong kamera depan beresolusi 8 Megapiksel dengan fungsi Face Beauty 4.0 yang berupaya membantu anda untuk mendapatkan hasil gambar yang lebih cantik.

Paparan skrin 2.5D Corning Gorilla Glass 4 berukuran 5.0 inci IPS dengan resolusi 720 x 1280 piksel pada LEAGOO T1 telah mendominasi panel depan, manakala ia tampil dengan kerangka unibodi logam yang terasa lebih premium. Tidak cukup dengan itu, telefon pintar dua kad SIM ini juga telah dikuasakan dengan pemproses MediaTek MT6737 Quad Core berkelajuan 1.3GHz dan dioperasikan oleh LEAGOO OS 2.0 berasaskan Android 6.0 Marshmallow.

LEAGOO T1 yang berharga RM549 ini akan dijual mulai 5 Ogos 2016 ini dalam tiga warna pilihan iaitu Champagne Gold, Rose Gold dan juga Titanium Grey. T1 juga merupakan sebuah peranti yang berbaloi untuk dimiliki kerana ia menyokong pengimbas cap jari yang sangat pantas iaitu sekitar 0.19 saat sahaja untuk anda mengaksesnya.

LEAGOO Malaysia juga turut mengumumkan perubahan jenama mereka daripada “LEAGOOSmartphone” kepada “LEAGOO Stylish Phone”. Seiring dengan perubahan jenama itu, LEAGOO T1 menjadi titik permulaan yang baru dalam industri ini.


Kakitangan IQM menerbitkan pencapaian komputer kuantum di Nature

Pengesan radiasi nano berkelajuan tinggi baharu kini setanding dengan pembaca komputer kuantum terbaik. Ramai pekerja IQM yang hadir menulis bersama penyelidikan yang dilakukan di Aalto University dan VTT Technical Research Center of Finland.

ESPOO, Finland, 30 September 2020 /PRNewswire/ — Prof. Kumpulan penyelidikan dan kolaborator universiti Mikko Möttönen telah mencipta bolometer berskala nano yang cepat dan sensitif ultra yang mengesan radiasi gelombang mikro yang sangat lemah. Sebenarnya, radiasi yang dikesan sangat lemah sehingga memanaskan secawan kopi pada suhu bilik, dengan 1°C di dalam ketuhar gelombang mikro akan memakan 50 septilion kali lebih banyak tenaga. Itu adalah 5 dan diikuti dengan 25 kosong.

“Peranti ini sangat kecil; malah boleh masuk ke dalam bakteria,” kata Möttönen yang merupakan Profesor Teknologi Kuantum bersama di Aalto University dan VTT dan juga Pengasas bersama IQM.

Bolometer baharu dapat mengukur tenaga foton dengan lebih tepat dan pantas berbanding sebelumnya. Ini penting untuk komputer kuantum, kerana mengukur tenaga qubit, bit kuantum, adalah bahagian yang tidak boleh dipisahkan daripada algoritma kuantum. Lebih-lebih lagi, peranti ini kecil dan mudah disatukan ke dalam pemproses kuantum superkonduktor, memberikan laluan yang jelas menuju aplikasi dunia nyata.

“Kami memulakan konsep bukti menggunakan paladium emas untuk bolometer,” kata M.Sc. Roope Kokkoniemi, pengarang pertama kertas Nature yang baru sahaja bergabung dengan IQM. “Ia berkesan tetapi pada masa yang sama kami juga mencari cara untuk menjadikannya lebih baik. Di sinilah graphene dimasukkan sebagai pengganti. Keputusan akhirnya adalah sensor yang jauh lebih baik yang dapat beroperasi pada kelajuan yang lebih tinggi, jauh lebih baik sehingga dapat berguna dalam membaca keadaan qubit superkonduktor, blok bangunan pemproses kuantum superkonduktor,” tambah Roope. Ini juga merupakan usaha kolaborasi dengan kumpulan NANO Profesor Pertti Hakonen dari Aalto University, dengan VTT dan dengan National University of Singapore.

Mempercepat pembangunan di IQMDalam komputer kuantum seperti komputer yang dibangunkan di IQM, teknologi pengesan ini terbukti sangat berguna untuk menggantikan pembaca konvensional dan memungkinkan peningkatan pemproses kuantum masa depan kerana ukurannya yang agak kecil. Secara dasarnya berada di pusat kuantum di Finland, IQM berada dalam kedudukan yang unik untuk mengkomersialkan pencapaian tersebut melalui kerjasama erat dengan ekosistem kuantum tempatan yang sedang berkembang.

“Kami menganggap ini merupakan satu pencapaian menarik dalam bidang teknologi kuantum. IQM sentiasa mencari kaedah baharu untuk meningkatkan teknologi komputer kuantumnya dan bolometer baharu ini pasti datang dengan harga yang sesuai,” jelas Dr Kuan Yen Tan, Pengasas Bersama IQM yang juga terlibat dalam penyelidikan yang dilaporkan.

Teknologi daripada penyelidikan terbaikIQM adalah contoh utama kisah pemindahan teknologi yang berjaya, melambangkan bagaimana penyelidikan dapat dikomersialkan dengan cara yang cepat. IQM telah menjadi syarikat komputer kuantum terkemuka di Eropah dalam waktu yang sangat singkat, telah melangkah ke arah jualan komputer kuantum komersial pertama. Syarikat ini telah berjaya membentuk sebuah landasan yang unik di lapangan, bukan hanya kerana telah dapat merekrut sebahagian besar kumpulan jurutera kuantum berbakat yang sangat terhad, tetapi juga kerana kemampuannya untuk bekerjasama dengan universiti dan rakan industri di seluruh Eropah.

Bahagian penting dalam pembangunan yang pesat dan kecemerlangan IQM dalam bidang pengkomputeran kuantum berpunca daripada interaksi rapat dengan ahli akademik. Sebenarnya, IQM sangat bersepadu dalam akademik dan kebanyakan pekerjanya mempunyai latar belakang penyelidikan. Pasukan IQM telah secara kolektif menerbitkan lebih daripada 640 artikel ilmiah dengan lebih daripada 27,000 petikan.

Tujuan IQM adalah untuk menjadi syarikat komputer kuantum pan-Eropah dan mengembangkan lagi kerjasama dengan pasukan penyelidikan terbaik di seluruh Eropah.

Pautan ke siaran akhbar Aalto University: https://www.aalto.fi/en/news/new-detector-breakthrough-pushes-boundaries-of-quantum-computing

Hubungi IQM untuk sebarang soalan dan komen:

Dr Kuan Yen Tan  Ketua Pegawai Teknologikuan@meetiqm.comTel. +358 50 477 8091  (Bahasa Inggeris & Bahasa Cina)

Henrikki Mäkynenhenrikki@meetiqm.com Tel. +358 40 547 3835(Bahasa Inggeris & Finland)

IQM Finland Oy Keilaranta 1902150 EspooFINLANDwww.meetiqm.com

Keywords: Computer Hardware Computer/Electronics Electronic Components Magazines Publishing/Information Service New products/services STEM (Science，Technology，Engineering，Mathematics)


Samsung Dilapor Bakal Menghentikan Pemain Blu-Ray Baru

Siapa yang tidak mengenali jenama terkenal dari Korea Selatan ini, Samsung. Dengar sahaja semua pasti sudah sedia maklum dengan kualiti dan inovasi pada produknya termasuklah pemain Blu-Ray.

Namun, baru-baru ini dilaporkan bahawa syarikat tersebut dilaporkan memberhentikan pengeluaran pemain Blu-ray. Ini termasuklah model 1080p dan 4K.

Walaupun perkara ini diumumkan di pasaran Amerka Syarikat, namun kemungkinan ia dilaksanakan diperingkat global turut wujud.

Samsung bersedia untuk mengintegrasi penstriman seperti Netflix terus pada televisyen yang mana ini akan menyebabkan pemain Blue-Ray tidak digunakan.


ASUS ZenFone Max Pro Akan Dilancarkan Bulan Ini – 30 Unit Akan Diberikan Secara Percuma

ASUS Malaysia dijangka akan melancarkan sebuah peranti terbaharu iaitu ASUS ZenFone Max Pro ke pasaran tempatan akhir bulan ini. Bagi mempromosikannya, satu program dijalankan menawarkan sejumlah peranti ZenFone Max Pro kepada peserta yang bertuah.

Bagi yang berminat untuk menyertai peraduan ini, anda hanya perlu ikuti beberapa langkah mudah seperti dibawah:

Peraduan bermula dari 14 Mei hingga 21 Mei 2018, sebanyak 30 unit ASUS ZenFone Max Pro akan diberikan secara percuma kepada pemenang bertuah. Pemenang akan diumumkan di laman Facebook ASUS Malaysia pada 22 Mei 2018 (Selasa).

Untuk keterangan lanjut mengenai terma dan syarat, anda boleh singgah pada pautan Peraduan SWAP MY PHONE ini.


WWDC 2017: Pengenalan iMac Pro, Terhebat & Terbaik!

Ini adalah produk keluaran terbaru oleh Apple, dikenali sebagai iMac Pro yang bewarna Space Grey (warna baru) dengan ciri-ciri prestasi serta paparan yang hebat dan terbaik. Paparan 27 inci ini menerima resolusi sehingga 5K serta dimuatkan dengan pemproses Intel Xenon 8 dan 10 teras malah pilihan sehingga 18 teras juga turut disediakan. Selain itu, kapasiti RAM pada iMac Pro diberikan sebanyak 128GB dan ruang storan SSD sebesar 4TB.

Komputer yang dikategorikan sebagai ‘work station’ ini juga didatangkan dengan Radeon Vega, menawarkan 11 TFLOPS dan 22 TFLOPS yang berfungsi sebagai pembelajaran mesin. Sambungan pada iMac Pro ini adalah yang pertama seumpamanya menyokong sehingga 10GB Ethernet serta empat bicu Thunderbolt, dua untuk paparan 5K luaran dan dua lagi untuk tatasusunan RAID. Tidak ketinggalan kamera FaceTime menyokong 1080p dan bicu UHS-II, serta dibina dengan penyejuk dalaman yang dikonfigurasikan oleh dua kipas bagi menstabilkan suhu.

Jika kesemua perkakasan ini hebat-hebat belaka, maka tidak mustahil harga yang ditawarkan juga tinggi belaka. iMac Pro Intel Xenon 8 teras dijual pada harga bermula USD5,000 (kira-kira RM21,400), Apple menyatakan bahawa model ini akan bertemu pengguna selewat-lewatnya akhir tahun ini.


Well Done Samsung! Pakej Pembungkusan Akan Menukar Ke Bahan Mesra Alam

Samsung sebagai pengeluar peranti terkemuka kini melangkah ke depan lagi dengan mengumumkan pakej pembungkusan mereka akan digantikan dengan bahan mesra alam seperti kertas, mulai pertengahan pertama 2019.

Pembungkusan yang disebut bukan sekadar peranti pintar, termasuk juga aksesori keluaran Samsung dan peralatan rumah. Susulan pengumuman ini, bungkusan Samsung akan direka semula supaya lebih selari dengan bahan mesra alam tersebut.

Tindakan sedemikian adalah sangat diperlukan supaya boleh mengurangkan pencemaran alam yang semakin menjadi serius, diharap isu ini juga boleh diutamakan oleh semua orang.


WWDC 2017: iOS 11 Khusus Untuk iPad Pro!

Pengenalan sistem operasi terbaru sememangnya menjadi tumpuan utama pada WWDC setiap tahun, selain barisan ciri-ciri baru pada iOS 11, sempena pelancaran iPad Pro terbaru Apple turut menambah ciri baru khusus untuknya selain aplikasi Files. Di antaranya:

Fungsi ini membolehkan anda melihat aplikasi yang disyorkan oleh Dock mengikut kesesuaian dan minat anda. Ia boleh didapati dari mana-mana skrin, jadi dengan hanya menyelak skrin anda boleh membuka dan menukar aplikasi serta-merta. Cadangan Dock juga berubah mengikut perilaku kerja anda seperti apa yang sering anda buka dan guna di iPhone atau iMac. Ciri ini akan dipaparkan di sebelah kanan Dock di iPad pada iOS 11 nanti.

iOS 11 akan memudahkan pengguna iPad bukan sahaja pada multitasking yang dapat dilihat malah anda boleh membuka aplikasi kedua terus dari Dock dan kedua-dua aplikasi ini akan kekal aktif dalam mod Split Screen. Anda juga boleh ‘drag’ aplikasi kedua ini ke kiri mengikut keselesaan anda. Selain itu, fungsi pada App Switcher ini membolehkan anda kembali kepada aplikasi kesukaan anda pada bila-bila masa.

Apa yang terdapat pada ciri Drag And Drop ini, ia membenarkan anda mengalihkan teks, gambar atau fail daripada satu aplikasi ke aplikasi yang lain. Disebabkan ia direka pada paparan yang lebih besar untuk iPad, penggunaan iPad kini tidak lagi sukar seperti dahulu cuma sentuh dan bawa apa sahaja yang anda inginkan.

Apa yang disampaikan di dalam kemas kini iOS 11 baru ini ialah Instant Notes, iaitu fungsi Apple Pencil kini boleh ditulis di atas paparan terpadam atau ‘lock’ dan ia akan disimpan terus ke dalam aplikasi Notes.

Pengimbas dokumen kini terdapat di dalam aplikasi Notes dengan automatik akan mengimbas dan memotong bucu atau membuang lebihan atau kecacatan pada dokumen, malah terdapat juga ciri ‘Fill in the blanks’ iaitu isi tempat kosong pada borang atau dokumen yang diimbas menggunakan Apple Pencil, kemudian dengan mudah anda boleh menyimpan atau berkongsi bersama kenalan.

Justeru, Apple telah memudahkan para pengguna iPad Pro pada masa akan datang dengan pengenalan ciri-ciri yang berguna dan efektif ini. Jadi anda yang menggunakan iPad Pro di luar sana pasti tidak sabar-sabar bukan?


Huawei P8 Lite Selamatkan Nyawa Pemiliknya!

Nampaknya kes smartphone menyelamatkan tuannya sudah banyak terjadi. Selain HTC dan Samsung, Huawei turut mengalami perkara yang sama. Huawei P8 Lite dikatakan telah menyelamatkan nyawa pemiliknya yang ditembak sebanyak dua kali ketika dalam perjalanan pulang ke rumahnya.

Siraaj Abrahams yang berasal dari Cape Town Afrika Selatan telah dirompak oleh dua orang perompak yang kemudiannya menyerang dan menembak Siraaj Abrahams pada bahagian dada. Mujur, nyawanya masih panjang kerana kedua-dua peluru tersebut berjaya dihalang oleh peranti Huawei P8 Lite yang diletakkan pada poket jaket miliknya.

Sebagai ganjaran, pihak Huawei Afrika Selatan telah menggantikan P8 Lite yang musnah dengan sebuah model terbarunya, P9 Lite. Selain itu, Siraaj Abrahams serta Shamiela akan dijemput sebagai tetamu VIP pada perlawanan Ajax Cape Town yang ditaja oleh Huawei.


Paparan ‘Condensed’ pada Samsung Galaxy S7 & S7 edge. Bagaimana cara untuk mengaktifkannya?!

Seperti yang telah kita ketahui, kebanyakan peranti Android membenarkan kita untuk menukar saiz fon dengan mudah melalui tetapan khas yang tersedia di dalam Settings. Namun hanya saiz fon sahaja yang akan berubah, manakala saiz paparan masih dikekalkan sama seperti asal. Tetapi dengan Samsung Galaxy S7 atau Galaxy S7 edge, anda sebenarnya boleh mengaktifkan satu mod yang tersembunyi yang dikenali sebagai paparan ‘Condensed’ yang akan mengecilkan keseluruhan paparan skrin peranti anda. Apabila mod ini diaktifkan, secara automatik DPI (Dots Per Inch) paparan skrin anda akan menjadi lebih kecil sekaligus membolehkan lebih banyak kandungan dipaparkan. Untuk mengaktifkan mod ini, anda boleh ikuti tip yang diajar seperti berikut…

Langkah 1Akses aplikasi Google Play Store pada peranti anda dan muat turun aplikasi Nova Launcher. Apabila pemasangan aplikasi tersebut telah selesai, buka aplikasi tersebut dan secara automatik antaramuka peranti anda akan berubah. Kemudian sentuh pada mana-mana bahagian skrin yang kosong sehingga menu aplikasi dipaparkan dan klik pada menu Widgets.

Seterusnya cari widget Activities melalui senarai widget yang dipaparkan dan sentuh ikon tersebut dan letakkannya pada paparan homescreen.

Kemudian klik pada ikon widget Activities dan tatal paparan skrin ke bawah untuk mencari menu “.DisplayScalingActivity” pada senarai dan klik pada menu tersebut.

Apabila selesai memilih menu tersebut, anda hanya perlu menyentuh ikon widget tersebut dan menu khas akan dipaparkan yang meminta anda untuk memilih paparan “Standard” ataupun “Condensed”. Setelah mod Langkah “Condensed” diaktifkan, peranti anda akan di restart dan kini paparan skrin akan kelihatan lebih kecil dan anda bebas untuk menggunakan launcher kegemaran yang lain.

Contoh screenshot antaramuka dalam mod “Condensed”


Siri iPhone 13 Bakal Tampil Dengan Kapasiti Bateri Yang Lebih Besar!!

Ada maklumat baru terdedah mengenai peranti baharu daripad Apple iaitu iPhone 13 yang mana berkemungkinan ia bakal tampil dengan bateri yang lebih berbanding model terdahulu.

Menurut laman sesawang Weibo, peranti ini bahal hadir dengan bateri sebesar 4352mAh bagi iphone 13 Pro Max manakala bagi 3095mAh bagi iPhone 13 dan iPhone 13 Pro. bagi iphone 13 Mini pula, ia bakal hadir dengan 2406mAh.

Sejauh manakah kebenaranya, perlu kita nantikan ketika ia dilancarkan kelak.


WWDC 2019: Ramalan 5 Ciri Baharu Pada iOS 13, macOS 10.15 & watchOS 6

Acara tahunan Apple WWDC 2019 akan diadakan pada waktu Malaysia 4hb Jun 2019, 1 pagi. Setiap kali sebelum persidangan rasmi, terdapat banyak ramalan atau berita tertiris tidak ketinggalan untuk kali ini juga.

Seperti yang dijangka, WWDC 2019 akan melancarkan sistem operasi baharu iOS 13, macOS 10.15, watchOS 6 dan tvOS 13 dengan sokongan ciri baharu untuk iPhone, iPad, Mac, Apple Watch dan Apple TV.

Isu penambahbaikan sistem operasi iOS menjadi tumpuan utama setiap tahun, tidak terkecuali bagi iOS 13 kali ini. Ciri mod gelap (Dark Mode) yang lama ditunggu-tunggu juga bakal diperkenalkan dalam acara ini, gaya hitam sepenuhnya akan tampil pada tetapan, termasuk aplikasi terbina-dalam.

iOS 13 juga dijangka bakal melancarkan aplikasi baharu “Find My”, di mana ia menggabungkan “Find My iPhone” dan “Find Friends” menjadi satu ciri baharu yang tampil dengan antaramuka lebih mesra.

Salah satu perubahan yang bakal hadir dalam iOS 13 adalah paparan screenshot yang lebih menarik, di mana paparan skrin akan menjadi kabur di sekeliling selepas membuat screenshot, dan simbol alat suntingan di bawah juga telah berubah menjadi lebih menarik.

Bagi iPad pula, simbol alat suntingan tampil melengkung dan kedudukannya boleh diubah ke mana-mana di paparan skrin.

macOS 10.15 akan meningkatkan integrasi antara iOS dan macOS, kerana tahun lepas Apple telahpun menunjukkan cara untuk mengimport aplikasi terbina-dalam pada iPad ke mac dan diharap lebih banyak aplikasi dapat diintegrasikan pada masa depan.

Seperti yang diketahui, Apple akan mengumumkan penghentian iTunes pada malam nanti dengan memperkenalkan 3 aplikasi baharu iaitu Muzik, TV dan Podcasts.

Bagi pengguna Apple Watch, sistem operasi watchOS 6 juga mempunyai penambahbaikan yang amat perlu diperhatikan. Selain menyokong App Store tersendiri, aplikasi “Cycle” yang boleh digunakan untuk memantau tidur dan kitaran haid, termasuk sebagai tanda peringatan dalam pengendalian ubat turut diperkenalkan dalam watchOS 6.

Bagi pengguna Apple Watch, antaramuka baharu juga menjadi fokus utama di mana California, Gradient, X-Large dan banyak lagi akan dirasmikan dalam acara ini.

Apa lagi ciri-ciri menarik untuk kali ini? Sama-sama kita nantikan perasmian WWDC 2019 jam 1 pagi ya.


Nokia 6.1 Plus & 5.1 Plus Bakal Bertemu Peminat Malaysia – 26 September 2018

Kedua-dua peranti baharu Nokia 6.1 Plus dan Nokia 5.1 Plus akan diperkenalkan ke pasaran Malaysia pada 26 September 2018 nanti, dan kami juga telah menerima kad jemputan dari pihak HMD Global.

Nokia 6.1 Plus merupakan peranti yang beroperasi di bawah sistem Android Oreo, ia menawarkan paparan skrin 5.8 inci FHD+ dengan sokongan Corning Gorilla Glass, bersama itu juga terletak dwi kamera utama beresolusi 16MP + 5MP selain 16MP kamera hadapan.

Dilengkapi dengan cip pemproses Snapdargon 636, kuasa dalamannya disertakan 6GB RAM dan 64GB ROM yang mampu menyokong kad microSD sehingga 400GB, serta kapasiti bateri sebesar 3,060mAh.

Beralih ke Nokia 5.1 Plus pula, ia datang sekali dengan skrin 5.8 inci HD+, juga menggunakan rekaan dwi kamera utama di mana sensor 13MP + 5MP ditawarkan, selain 8MP kamera hadapan.

Peranti ini juga beroperasikan Android Oreo bersama cip pemproses MediaTek Helio P60 Octa-core 1.8GHz, 3GB RAM dan 32GB ROM (microSD sehingga 400GB), manakala kapasti bateri sama seperti Nokia 6.1 Plus.

Maklumat selanjutnya seperti harga jualan dan varian yang ditawarkan, akan kami sampaikan pada majlis pelancaran nanti.


Muzik Lebih Power Dengan Sony EXTRA BASS GTK-XB60 Dan GTK-XB90

Sony telah menambah koleksi siri speaker EXTRA BASS mereka dengan memperkenalkan GTK-XB60 dan GTK-XB90. Pembesar suara ini juga ditugaskan untuk menghemburkan bunyi yang kuat dengan bass yang mendalam. Sony juga telah mereka bentuk speaker ini dengan rekaan ergonomik supaya ia mudah untuk dibawa ke mana-mana.

EXTRA BASS yang dilengkapi dengan perkakasan dalaman yang dinaik taraf mampu menyalurkan bunyi yang berkualiti dan bertekanan tinggi. Turut dimuatkan ialah sebuah bateri tahan lama bersama tiga mod yang berbeza untuk dikonfigurasikan mengikut tempat dan kesesuaian sesuatu persekitaran.

Sony GTK-XB60 dipadatkan dengan teknologi yang membolehkan ia memainkan lagu tanpa henti selama 14 jam. Ia juga lebih mudah digunakan kerana menawarkan dua pilihan sama ada untuk menggunakan kuasa dari soket dinding ataupun mod Stamina yang menggunakan tenaga dari bateri.

Bukan itu sahaja, speaker ini juga menyokong 10 peranti tanpa wayar yang lain untuk membantu memeriahkan lagi suasana parti atau nyanyian karaoke anda.

Sementara, Sony GTK-XB90 pula memiliki rekaan yang lebih besar sedikit berbanding adiknya. Apa yang menarik ialah speaker ini lebih ceria dengan kehadiran lampu ambien yang berwarna. Masih lagi menawarkan bunyi yang kuat dan lantang, speaker ini masih mampu menghasilkan bunyi 16 jam dengan sekali pengecasan. Melalui aplikasi Fiestable pula, anda tidak lagi akan berasa bosan kerana kawalan untuk lampu ambien, gerakan, efek bunyi dan DJ kini berada di hujung jari.

Sony EXTRA BASS GTK-XB60 dan GTK-XB90 akan berada di pasaran Malaysia pada bulan Oktober depan dengan pilihan warna hitam, biru, dan merah. Buat masa ini, harga untuk kedua-duanya masih lagi belum diumumkan.


Nak Tahu Cara Screenshot Dengan Tap Pada Belakang iPhone ! – Meh Baca Ni!!!

Mesti ramai daripada korang yang tidak tahu kan cara macam mana nak buat screenshot dengan hanya tap pada belakang iPhone korang? Nak tahu tak caranya?? Meh kami tunjukkan!

Anda Perlu Buka Setting dan klik pada Accesibility

Kemudian anda perlu klik pada pilihan Touch & Pilih Back Tap

Pilih bilangan tap yang anda inginkan & pilih Screenshot

Mudahkan nak buat. Jadi tunggu apa lagi, pergi la try buat!!!!


OPPO R17 Pro Kini Tiba Di Malaysia, Boleh Didapati Pada Harga RM 2,699

OPPO secara rasminya hari ini melancarkan sebuah telefon pintar generasi baharu dalam keluarga siri R iaitu OPPO R17 Pro , sekaligus menambah barisan smartphone di pasaran tempatan.

Selain hadir rekaan yang anggun, ianya juga ‘disuntik’ dengan pilihan dua warna yang ‘super’ menawan seperti Radiant Mist dan Emerald Green. OPPO memaklumkan R17 Pro versi Emerald Green akan dipasarkan dalam jumlah yang terhad.

Dari segi spesifkasi asas, OPPO R17 Pro membawakan skrin bertakuk 6.4 inci dengan resolusi FHD+ (2340 x 1080 piksel). Ianya dijana oleh pemprosesan Snapdragon 710 dengan kombinasi 8GB RAM dan 128GB ROM yang menjadi tunjang utama kepada telefon pintar ini.

Keunikan R17 Pro adalah pada prestasi kameranya, memiliki tiga lensa utama yang mana salah satunya menawarkan pilihan bukaan pintar yang boleh laras. Tiga kamera utama ini dilengkapi dengan sensor 12MP (f/1.5, f/2.4) + 20MP (f/2.6) + 3D TOF.

Lebih gempak, kameranya juga dilengkapi dengan teknologi AI dan Ultra Night Mode yang dikatakan mampu menandingi mampu menandingi kecemerlangan kamera Huawei P20 Pro. Kamera swafotonya pula adalah sebesar 25MP (f/2.0).

Antara keunikan lain, R17 Pro juga dibekal dengan bateri berkapasiti 3,700mAh bersama pengecasan pantas Super VOOC Flash Charge melalui USB type-C (mengecas sehingga 40% dalam masa 10 minit). Ia juga hadir dengan Hidden Fingerprint Unlock sebagai ciri sekuriti keselamatan

R17 Pro kini mula ditawarkan pada harga RM2,699 seunit. Bagi yang berminat, pra-tempahan boleh dibuat di semua kedai konsep OPPO dan kedai atas talian seperti Lazada, Shopee, 11Street, Senheng, SenQ dan Celcom Blue Cube bermula 23 November 2018. Setiap tempahan, pelanggan akan menerima seunit Olike Neo Sportband bernilai RM389 secara PERCUMA!


[Desas-Desus] Nokia 6.2 Bakal Hadir Dengan Rekaan Skrin Tanpa Takuk?

Saat ramai yang berasa kecewa dengan berita mengenai penundaan tarikh pelancaran Nokia 9, kini HMD Global membawakan khabar baharu untuk semua peminat setianya di seluruh dunia.

Kecoh di media sosial selepas tersebarnya sebuah tweet mengatakan bahawa Nokia 6.2 bakal hadir dengan rekaan skrin tanpa takuk.

Memetik tweet tersebut, Nokia 6.2 tidak akan menggunakan skrtin bertakuk sebaliknya ia hadir dengan ‘penyelesaian yang menarik’. Katanya lagi, Nokia 8.1 mungkin akan menjadi produk terakhir yang menggunakan skrin dengan rekaan bertakuk.

Apakah agaknya ‘penyelesaian menarik’ yang akan dibawakan oleh Nokia? Apa pendapat anda mengenai desas-desus ini? Apa-apapun, sama-sama kita tunggu empunya badan sendiri tampil~


Xiaomi Mi Ninebot Plus – Papan Elektrik Yang Lebih Praktikal

Tidak dinafikan semakin banyak produk daripada syarikat China kini diterima oleh pengguna di seluruh dunia. Lihat apa sahaja di sekeliling, semuanya berasal daripada negara tersebut. Selaku peneraju utama syarikat berteknologi tinggi China, Xiaomi hari ini memperkenalkan tiga produk terbaru Mi Ecosystem iaitu Mi Laser Projetor, Ninebot Plus dan Mi Ultrasonic Toothbrush.

Oleh kerana mendapat permintaan tempahan sehingga 700,000 unit sejak pelancaran Ninebot Mini pada tahun 2015, Xiaomi kembali semula dengan model baharu iaitu Mi Ninebot Plus, sebuah “hoverboard” yang telah dinaik taraf daripada model Ninebot Mini. Berbanding model terdahulu, Ninebot Plus kini menggunakan casis magnesium alloy yang mampu menampung berat muatan sehingga 100kg.

Menggunakan dua motor elektrik berkuasa 800W, ia boleh digunakan dengan jarak sejauh 35km pada kelajuan 18km/j dengan sekali pengecasan. Bekalan kuasa juga disalurkan kepada lampu LED di depan, belakang dan indikator dapat memudahkan penunggang dilihat pada waktu malam.

Ninebot Plus ini boleh digerakkan melalui alat kawalan jauh tanpa memerlukan aplikasi di telefon pintar. Bagi pengguna yang ingin menambah aksesori pula, Mi Ninebot Plus menyediakan pilihan Mi Ninebot Plus Camera di mana ia boleh merakam gambar semasa menunggang.

Harga yang disyorkan adalah RMB3,499 (lebih kurang RM2,217) dan mula dijual pada 11 Julai depan.


Sertai Kempen “Angpau For You” Realme Malaysia & Rebut Menang Telefon Pintar

Bersempena dengan perayaan Tahun Baru Cina ini, Realme Malaysia bakal mengadakan kempen, “Angpau For You” di mana orang ramai berpeluang memenangi pelbagai hadiah menarik!

Kempen bermula 16 Januari sehingga 10 Februari 2019. Antara hadiah menarik yang ditawarkan termasuklah telefon pintar – Realme 2 Pro, Realme 2 & Realme C1, gelang pintar Olike, Oppo selfie stick dan baucer daripada Lazada serta Shopee.

Bagaimana untuk sertai? Mudah sahaja! Imbas kod bar atau klik pautan ke permainan “Angpau For You” Realme Malaysia. Kemudian, main dan menang hadiah serta-merta! Setiap orang, berpeluang menang sekali je tahu! Goodluck! 🕺🕺


Redmi Note 4 Sudah Tiba Pada Harga RM 799

Redmi Note 4 secara rasminya sudah mula dijual untuk pasaran tempatan bermula hari ini. Sidang eRing menyertai majlis Xiaomi bagi melihat sendiri dengan lebih rapat peranti terbaru mereka dan berikut adalah apa yang kami dapat kongsikan kepada anda.

Menurut Xiaomi, cip pemproses Snapdragon 625 yang digunakan pada Redmi Note 4 menawarkan 20% penjimatan kuasa dari model Redmi Note 3. Ini kerana cip baru ini menggunakan kuasa yang jauh lebih rendah dari pemproses sebelum ini dan mengelakkan pembaziran kuasa. Jadi bateri juga akan bertahan lebih lama.

Bateri pada model terbaru ini juga menerima tambah baik, namun tidak terlalu besar. Pada model Redmi Note 3, Xiaomi meletakkan bateri berkapasiti 4050mAh, manakala pada Redmi Note 4 dilengkapi bateri 4100mAh. Walaupun kapasiti hanya ditambah sedikit sahaja, Redmi Note 4 dikatakan mampu memberikan masa aktif yang lebih lama kerana cip pemproses yang digunakan pada model ini adalah jimat tenaga.

Redmi Note 4 menggunakan sensor CMOS yang mempunyai prestasi baik di dalam menyingkirkan noise di dalam gambar, selain itu ia juga menawarkan keluasan piksel yang lebih besar bagi menghasilkan imej yang berkualiti di dalam keadaan malap. Sistem PDAF juga dilengkapkan bagi memudahkan anda fokus pada subjek dengan pantas dan mudah.

Selain dari variasi 3GB RAM dan 32GB ROM, Xiaomi juga akan membawakan Redmi Note 4 dengan spesifikasi 4GB RAM + 64GB ROM pada satu tarikh yang akan diberitahu kelak. Anda boleh mendapatkan Redmi Note 4 dari stor jualan atas talian Lazada.


Tertiris!!! OPPO Find X Bakal Diperkenalkan?!

Mungkin peminat OPPO di Malaysia lebih mengenali model dari siri R dan siri F, tetapi sebenarnya ada lagi satu siri yang sebelum itu berjaya mendapat sambutan meriah dari orang ramai, iaitu siri Find.

Terbaru, satu gambar tertiris di Weibo menunjukkan OPPO Find X bakal kembali ke pasaran mobil tidak lama lagi. Seiring dengan sambutan tinggi di laman social jelas memperlihatkan siri FIND tetap menambat hati pengguna.

Apakah teknologi menarik yang akan ada dalam peranti baharu ini? Adakah ia akan dibawa masuk ke pasaran tempatan? Semua masih dalam tanda soal lagi, tunggu ya…


Tonton Euro 2016 Dalam Format Virtual Reality

WOW! Nampaknya peminat bola akan lebih bersemangat apabila mengetahui bahawa format video virtual reality akan digunakan pada siaran pertandingan Euro 2016 di Perancis. Menurut media Eropah, pegawai-pegawai UEFA sudah memberikan kebenaran kepada pengendali media dan siaran untuk meletakkan kamera 360 darjah di kawasan stadium, terowong pemain, bilik persalinan dan bilik media.

UEFA bagaimanapun masih belum mengumumkan perlawanan manakah yang boleh ditonton pada format tersebut, tetapi menurut ura-ura perlawanan separuh akhir dan akhir sudah hampir pasti boleh ditonton secara virtual reality.

Kita masih lagi menunggu pengumuman dari UEFA sama ada rancangan VR tersebut adalah untuk siaran langsung ataupun hanya ulang tayang/rakaman siap.


Uber Malaysia Melancarkan Greenlight Hub Untuk Pemandu Uber

Uber Malaysia telah melancarkan sebuah pusat sokongan Greenlight Hub di Petaling Jaya hari ini untuk memberi bantuan tambahan kepada para pemandu Uber di kawasan Lembah Klang.

Pejabat pemandu Uber Malaysia sebelum ini telah menerima 800 hingga 1000 pemandu Uber setiap minggu, dan ramai daripada mereka datang untuk mengadu tentang isu-isu tertentu.

Pusat Greenlight Hub ini dilengkapi sebanyak 20 kaunter pertanyaan, tempat letak kereta yang mencukupi untuk pemandu Uber. Uber Malaysia pula akan cuba untuk menyelesaikan 90 peratus daripada masalah-masalah yang dihadapi oleh pemandu Uber jika mereka ke pusat ini.

Greenlight Hub akan beroperasi dari pukul 10 pagi sehingga 7 petang pada hari Isnin hingga Jumaat dan 10 pagi sehingga 5 petang pada hari Sabtu. Manakala ia ditutup pada hari Ahad dan cuti umum.

Aplikasi Uber juga telah dikemaskini di mana pengguna Uber kini boleh melihat warna kereta yang memudahkan lagi penumpang untuk mencari kenderaan mereka. Malah ciri Share My Trip pula membolehkan pemandu Uber berkongsi perjalanan mereka dengan lima orang lain pada satu-satu masa.

Selain itu, pemandu Uber juga boleh melihat nama penumpang apabila menggunakan akaun mereka untuk menempah perjalanan Uber untuk orang lain.


Gambar Acah Siri Huawei P30 Terdedah! Versi Pro Tampil Rekaan Skrin Melengkung + Empat Kamera Utama?!

Walaupun Huawei telah mengeluarkan peranti pintar boleh-lipat Mate X pada acara MWC 2019, dan berjaya menarik perhatian di seluruh dunia. Namun apa yang dipandang lebih penting adalah kehadiran siri P30 yang bakal diperkenalkan pertengahan tahun ini.

Baru-baru ini Roland Quandt telah berkongsi gambar acah siri P30 di Twitter, melalui gambar versi Pro jelas menunjukkan ia hadir dengan rekaan skrin melengkung dan mempunyai empat kamera utama di panel belakang.

Huawei P30 Pro. More info & pics (also of the regular P30) here: https://t.co/Xbint0dtxG pic.twitter.com/o6KEkcytoP

— Roland Quandt (@rquandt) February 27, 2019

Huawei P30 – in what I would call something like Ice White… three cams, laser AF, etc. More pics, also of the Pro-model here: https://t.co/Xbint0dtxG pic.twitter.com/6xIf8NcEYF

Sebaliknya versi P30 hanya menggunakan skrin biasa, dan mempunyai tri-kamera utama. Siri P30 akan tampil dengan rekaan skrin kecil seperti titisan air, dan dipercayai ia menyokong teknologi pengimbas cap jari dalam skrin kerana panel belakang kemas hanya terdapat kamera sahaja.

Gabungan empat kamera utama pada P30 Pro agak menarik kerana tiga kamera direka menegak di sebelah sisi kiri, sementara kamera keempat diletakkan pada bahagian bawah lampu flash. Menurut sumber, lensa ini adalah lensa ToF yang membolehkan peranti mengimbas dunia secara 3D sama seperti yang digunakan pada Honor View20.

Setakat ini P20 Pro masih menduduki tempat pertama di tanda aras DxOMark, adakah P30 Pro akan membawa kejutan pada kuasa penggambarannya? Kita tunggu pelancaran rasmi pada 26 Mac di Paris ya.


Reviu Eksklusif (Bah 1): honor View 10, Peranti Serba Lengkap Dengan Cip Prestasi Tinggi

Kemunculan jenama honor di pasaran telefon pintar dunia telah memberi saingan yang hebat kepada jenama lain. Jenama ini juga mensasarkan golongan muda yang inginkan peranti berkualiti pada harga yang berpatutan. Pada kali ini, honor telah memperkenalkan telefon pintar baharu yang diberi nama honor View 10.

honor View 10 merupakan model yang pertama honor hadir dengan pemproses kecerdasan buatan (AI) yang menggunakan cip Kirin 970 daripada Huawei. Selain sarat dengan perkakas serba canggih, ia juga didatangkan dengan skrin paparan yang luas hampir penuh tanpa bingkai tebal. honor mengatakan peranti ini sangat sesuai bagi pengguna yang mementingkan prestasi lebih-lebih lagi untuk tujuan gaming.

Baca juga: Previu: Honor View 10 Menampilkan Rekaan Dwi Kamera Dan Paparan 18:9

Kerangka badan yang dibina berasaskan logam turut menjanjikan nilai estetik yang lebih premium kepada pengguna. Di samping rekaan yang rata di belakang, peranti ini juga menyediakan sistem penggambaran yang baik menerusi sistem dwi kamera.

Kini majoriti pengguna di dunia lebih tertarik pada telefon pintar bersaiz sederhana dengan paparan yang besar. Oleh itu, honor View 10 dicipta mengikut trend semasa dengan hadirnya skrin FullView Display bersaiz 5.99 inci HD penuh+.

Resolusi sebanyak 2160 x 1080p dengan 16.7 juta warna pada 403ppi ini lebih tajam jika dibandingkan dengan panel OLED jika diletakkan secara bersebelah. Tetapi jika dikira dari segi kontras dan warna, ternyata panel OLED lebih menyerlah.

Menggunakan teknologi IPS LCD, anda boleh menikmati paparan yang lebih jelas serta terang selain ia tidak menggunakan kuasa bateri yang banyak. Anda diberi pilihan untuk melakukan tetapan resolusi skrin kepada lebih rendah jika mahukan penjimatan bateri. Dari sudut pandangan, peranti ini nampak seimbang menerusi rekaan melengkung di keempat-empat penjuru skrin.

Peranti ini tidak menggunakan butang fizikal sebaliknya menggunakan butang maya yang terdapat pada bahagian atas pengimbas cap jari. Dioperasikan oleh EMUI 8.0 dan Android 8.0 Oreo, sistem perisian terbaru ini menawarkan antaramuka yang lebih kemas dan melaluinya pengguna boleh menggunakan gesture mudah seperti kawalan satu-tangan, kawalan gerakan dan kawalan suara.

Pemproses berkuasa HiSilicon Kirin 970 telah dipilih untuk menjana peranti ini. Buat pertama kali, telefon pintar keluaran honor menerima ciri istimewa kecerdasan buatan (AI). Kirin 970 dibina khusus untuk kecekapan tenaga sekaligus ia adalah cip paling efisyen dan responsif pernah dihasilkan oleh Huawei.

Tenaga yang digunakan untuk cip ini beroperasi agak rendah sekitar 20%, berbanding cip terdahulu yang menggunakan 100% kuasa pada kadar prestasi yang sama. Dilengkapi RAM 6GB dan storan 128GB, pengguna bebas melancarkan sebarang aplikasi bersaiz besar mahupun bermain permainan atas talian. Ia juga menyediakan slot kad microSD sehingga 256GB dimana ia sudah cukup daripada memadai.

Ketahanan bateri amat dititik berat oleh setiap pengguna. Jadi untuk honor View 10, ia dimuatkan bateri berkapasiti 3,750mAh. Bateri sebesar ini mampu menawarkan kitaran masa selama dua hari untuk penggunaan normal seperti melayari laman sosial atau melayari Internet.

Bagi pengguna hardcore, ia masih mampu bertahan sepanjang hari dan untuk pengecasan ia hadir dengan teknologi Huawei SuperCharge.

Sepanjang memegang honor View 10, peranti ini mampu melakukan pelbagai tugasan, tetapi ada masanya ia tidak stabil mungkin disebabkan peranti ini masih baru. Walaupun ujian benchmark sedikit ketinggalan berbanding peranti flagship keluaran lain, ia masih mampu diterima kerana harga yang tidak terlalu mahal. Kelebihan mungkin boleh dipandang pada kemampuan baterinya, ia boleh menawarkan penggunaan melebihi satu hari dalam sekali pengecasan.


Samsung Gear S3, Tampil Dengan Dua Variasi Berbeza

Pada pameran IFA 2016, Samsung tidak melepaskan peluang untuk memperkenalkan produk baru mereka. Ianya sebuah jam tangan pintar yang diberi nama Samsung Gear S3. Sepertimana Gear S2, Gear S3 menampilkan rekaan premium serta dioperasikan oleh OS Tizen. Pada pameran ini, Samsung menawarkan dua variasi Gear S3 iaitu Gear S3 Frontier dan juga Gear S3 Classic.

Gear S3 Frontier menawarkan rekaan tahan lasak dengan pengiktifan IP68 dan MIL-STD-810G. Selain bergaya, pengguna juga boleh mengakses pelbagai ciri-ciri pintar melaluinya. Manakala Gear S3 Classic pula menawarkan rekaan dengan memfokuskan kepada gaya elegan.

Apa yang menariknya Gear S3 ini, kehadiran rekaan jam tangan yang bulat ini menyokong pengiktirafan IP68, sokongan LTE, speaker dan juga dilengkapi dengan sistem GPS. Malah pengguna juga boleh membuat pembayaran melalui jam tangan pintar ini. Lebih menarik lagi, jam tangan pintar adalah sokongan Corning Gorilla Glass SR+ yang menawarkan ketahanan daripada calar, di samping menawarkan paparan yang lebih jelas. Samsung turut menyediakan teknologi Always On Display pada jam tangan pintar ini.

Dari segi spesifikasi lain pula, ia menampilkan paparan skrin bersaiz 1.3 inci Super AMOLED dengan resolusi 360×360 piksel, pemproses Exynos 7270, dual-core berkelajuan 1.0GHz, memori dalaman 768MB dengan 4GB RAM serta bateri berkapasiti 380mAh yang mampu bertahan selama 3 hingga 4 hari.


[Khabar Angin]  iPhone 2018 Bakal Menggunakan Slot Dual SIM?!

Slot Dual SIM nampaknya sangat memudahkan kepada pengguna Android, tetapi tidak pada pengguna iOS. Itu sebabnya ramai peminat iOS agak kecewa terhadap keputusan Apple yang masih tidak menyokong teknologi dual SIM pada peranti terbarunya.

Kekecewaan ini mungkin dapat “dihapuskan” tidak lama lagi, kerana menurut penganalisis Ming Chi Kuo dari KGI Securities, mereka sedang merancang ingin memperkenalkan fungsi dual SIM pada model iPhone 2018.

Dikhabarkan Apple akan menggunakan cipset Intel XMM 7560 dan Qualcomm Snapdragon X20 pada generasi akan datang. Kedua-dua cipset ini mampu menyokong teknologi 4 × 4 MIMO, di mana iPhone 8, 8 Plus dan X yang dilancarkan tidak lama sahaja hanya menyokong 2 × 2 MIMO. Penggunaan cipset terbaru ini secara keseluruhannya akan meningkatkan kelajuan rangkaian LTE.

Adakah khabar angin ini akan menjadi realiti? Kita tunggu sahaja pengesahan rasmi dari Apple!


OtterBox Perkenal Koleksi Sarung Pelindung Untuk Samsung Galaxy S9 & Galaxy S9+

Peranti yang mahal sudah tentu ingin dilindungi, kerana kos untuk membaik pulih paparan skrin tentunya tinggi. Oleh itu, OtterBox telah membawa pelbagai jenis sarung pelindung termasuk pelindung skrin buat Samsung Galaxy S9 dan S9+.

OtterBox juga mendapat pengiktirafan Drop+Protection dengan 238 jam ujikaji termasuk 24 ujian bagi memastikan ketahanannya tidak diragui. Mari kita lihat model-model yang disediakan.

Commuter Ι RM169 (Galaxy S9) Ι RM209 (Galaxy S9+)

Defender Ι RM239 (Galaxy S9) Ι RM269 (Galaxy S9+)
Pursuit Ι RM319 (Galaxy S9) Ι RM339 (Galaxy S9+)
Symmetry Ι RM169/RM189 (Galaxy S9) Ι RM209/RM239 (Galaxy S9+)

Symmetry Graphics Case
Kepada yang berminat, anda boleh mendapatkan koleksi ini di kedai-kedai rasmi OtterBox seperti Urban Republic, Mobile Station, Flash Gadgets, Czone, Kedai Digi dan juga Samsung. Untuk maklumat lanjut anda boleh hubungi KWS Distribution Sdn Bhd.


HP Malaysia Buat Promosi Di Lazada Sempena 11 November Ini

HP Malaysia tidak melepaskan peluang menyertai karnival jualan besar-besaran 11 November ini di Lazada. Beberapa produk HP akan ditawarkan dengan harga yang menarik untuk direbut.

HP Malaysia mengajak anda di luar sana tandakan kalendar pada 11 November ini atau 12 sehingga 14 Disember 2017 untuk menikmati potongan harga sehingga RM300.

Produk-produk yang ditawarkan ialah komputer riba, printer, dakwat, dan peralatan lain.

Layari HP Malaysia untuk mendapatkan senarai penuh barangan lain dengan diskaun 15%.


Foot Locker, Inc. Memilih Adyen untuk Menjana Pembayaran Di Kedai dan Dalam Talian di Peringkat Antarabangsa

AMSTERDAM, 7 Oktober 2020 /PRNewswire/ — Adyen (AMS: ADYEN), platform pembayaran global pilihan ramai untuk kebanyakan syarikat terkemuka di dunia, hari ini mengumumkan bahawa ia telah dipilih oleh Foot Locker, Inc., peruncit atletik khusus yang berpusat di New York, untuk menjana kuasa pembayaran melalui pelbagai pasaran dan saluran jualan di seluruh dunia. Foot Locker dan Adyen telah bekerjasama sejak tahun 2018.

“Platform tunggal dan jangkauan global Adyen membolehkan Foot Locker memberikan pengalaman pembayaran contoh yang disesuaikan dengan keperluan pelanggan kami melalui pelbagai pasaran di Amerika Utara, Eropah dan APAC,” kata John Wompey, Naib Presiden (VP) Hubungan Pelanggan di Foot Locker. “Kemampuan Adyen untuk mempercepat dan mempermudah proses implementasi sangat penting untuk kejayaan kami yang berterusan di pasaran ini.”

“Seperti biasa, kami mensasarkan untuk membolehkan para pedagang kami memberi pengalaman terbaik kepada pelanggan mereka dan kami sangat teruja untuk terus meningkatkan hubungan dengan Foot Locker dan membantu mereka melakukannya,” kata Kamran Zaki, COO di Adyen. “Foot Locker berada pada kedudukan yang unik untuk menampilkan kasut sukan terbaik dan menarik kepada lebih ramai pelanggan di seluruh dunia dan kami bangga bekerjasama dengan mereka.”

Untuk maklumat lanjut, sila layari www.adyen.com.

Tentang AdyenAdyen  (AMS: ADYEN) adalah platform pembayaran pilihan ramai bagi kebanyakan syarikat terkemuka di dunia yang menyediakan infrastruktur lengkap dan moden yang dihubungkan terus ke Visa, Mastercard dan kaedah pembayaran pilihan pengguna secara global. Adyen menyediakan pembayaran tanpa had di saluran dalam talian, mudah alih dan di kedai. Dengan pejabat di seluruh dunia, Adyen memberikan perkhidmatan kepada pelanggan termasuk Facebook, Uber, Spotify, Casper, Bonobos dan L’Oréal. Kerjasama dengan Foot Locker, Inc. seperti yang dijelaskan dalam kemas kini pedagang ini menandakan pertumbuhan berterusan Adyen dengan pedagang semasa dan yang baharu sejak sekian lama.

Tentang Foot Locker Inc.Foot Locker, Inc. menjadi peneraju kasut sukan dan budaya remaja di seluruh dunia melalui portfolio jenama termasuk Foot Locker, Lady Foot Locker, Kids Foot Locker, Champs Sports, Eastbay, Footaction, Runners Point dan Sidestep.  Dengan 3,100 kedai di 27 buah negara di Amerika Utara, Eropah, Asia, Australia, dan New Zealand, serta laman web dan aplikasi mudah alih, matlamat Syarikat adalah untuk memberi inspirasi dan memperkasakan budaya belia di seluruh dunia, dengan memupuk semangat kebersamaan dalam ekspresi diri dan mencipta pengalaman yang tiada tandingan dalam kalangan komuniti kasut sukan global.  Foot Locker, Inc. mempunyai ibu pejabat korporatnya di New York.  Untuk maklumat lanjut, sila layari www.footlocker-inc.com.

Keywords: Computer Software Computer/Electronics Electronic Commerce Fashion Household/Consumer/Cosmetics Retail Joint ventures


Carousell Meneruskan Momentum Pertumbuhan Dengan Pelaburan Naver Berjumlah AS$80 Juta

Carousell mengumumkan bahawa konsortium yang diketuai oleh Naver telah melabur dalam Carousell, dengan perjanjian keseluruhan berjumlah AS$80 juta. Mirae Asset-Naver Asia Growth Fund dan NH Investment & Securities adalah pelabur lain dalam konsortium tersebut.

Carousell akan bernilai lebih AS$900 juta selepas pelaburan ini berikutan penggabungan dengan pasaran jual beli tempatan Mudah pada 2019 untuk menerajui kepimpinan kategori ini di Malaysia. Pusingan pendanaan terbaharu ini menandakan keyakinan berterusan dalam pertumbuhan dan kerelevanan misi Carousell, dengan kerancakan penggunaan e-dagang di mana pembeli beralih kepada urusniaga dalam talian, menjual lebih banyak barangan terpakai dan menyokong komuniti tempatan mereka semasa pandemik global ini.

Pandemik COVID-19 memberi kesan besar kepada individu dan perniagaan di seluruh dunia dalam pelbagai keadaan. Dalam enam bulan terakhir ini, Carousell telah berkembang sebagai platform penting bagi pengguna di lapan pasaran. Ini termasuklah inisiatif serantau seperti menyediakan iklan percuma bernilai AS$2 juta kepada organisasi tidak berasaskan keuntungan, melancarkan kategori baharu ‘Item Percuma’ untuk kempen #ChoosetoGive di mana masyarakat menderma barangan percuma buat pengguna yang memerlukan, dan usahasama dengan agensi kerajaan seperti Enterprise Singapore, Hong Kong Productivity Council dan Perbadanan Ekonomi Digital Malaysia bagi menyokong digitalisasi perusahaan mikro dan PKS.

Dengan kerjasama Naver ini, Carousell kini boleh mengambil lebih ramai bakat tempatan di Malaysia untuk menyokong inisiatif transformasi bagi memperibadikan lagi carian dan saranan untuk berjuta-juta penyenaraian dan pengguna, mengautomasikan kualiti pasaran bagi menghapuskan penipuan, dan menambahbaik pengalaman penjualan dengan cadangan harga, kategori dan data produk yang lebih tepat. Dengan menyelesaikan semua masalah teknologi yang mencabar ini, Carousell membolehkan penjualan dan pembelian yang lebih intuitif bagi penggunanya dan meningkatkan lagi visi Classifieds 4.0 untuk cara baharu menayangkan iklan jual beli, menjadikan penjualan dan pembelian barangan terpakai sebagai pilihan pertama.


realme C11 bakal Dilancarkan Pada 30 Jun Ini!!

Buat peminat realme pasti tidak sabar apabila realme Malaysia akan memgumumkan secara rasmi peranti terbaharu mereka yang dikenali sebagai realme C11 pada 30 Jun ini.

Menariknya, peranti ini tampil dengan pemproses MEdiaTek Helio G35 pertama di dunia yang pastinya memberikan prestasi yang mengagumkan.

Ia dijadualkan bakal berlangsung pada selasa minggu hadapan jam 11 pagi di Laman Facebook realme Malaysia. Jadi, sama-sama kita nantikan!!


Memperkenalkan Acer Swift 7 – Laptop Paling Nipis Di Dunia Berharga RM6,399

Acer Day yang mendapat sambutan meriah pada tahun lepas, kini kembali dengan promosi menarik di samping juga memperkenalkan peranti baharu kepada peminat Acer. Selain Predator Helios 300 Edisi Khas dilancarkan, satu lagi komputer riba berkuasa turut diperkenalkan iaitu Acer Swift 7.

Acer Swift 7 merupakan komputer riba 4G LTE paling nipis di dunia dengan ketebalan hanya 8.98mm, di bawah unibodi aluminium serba hitam ini ia menawarkan pemproses Intel® CoreTM generasi ke-7, memori LPDDR3 8GB dan 256GB PCle SSD.

Paparan skrin 14 inci IPS FHD hadir bersama bezel nipis dan dilindungi oleh Gorilla Glass, sudut pandang yang luas sehingga 170 darjah menjanjikan setiap sudut boleh dilihat dengan jelas. Spesifikasi dalaman yang lain termasuk juga jangka hayat bateri selama 10 jam, serta pengimbas cap jari yang tidak lagi memerlukan kata kunci dan boleh daftar masuk lebih selamat menerusi Windows Hello.

Acer Swift 7 ditawarkan pada harga RM6,399 yang datang sekali dengan bekas pelindung, adapter USB Type-C ke HDMI dan adapter USB Type-A di dalam kotak pembungkusan. Dapatkan mulai hari ini di semua Stor Dalam Talian Rasmi Acer dan penjual sah di seluruh negara.


Honor 6A – Kerangka Logam Dengan Android Nougat

Honor sekali lagi memperkenalkan peranti terbaru mereka yang diberi nama Honor 6A, dengan harga jualan yang rendah tetapi memiliki spesifikasi yang baik seperti set cip Snapdragon 430, RAM 2GB dan storan 16GB. Sistem operasinya pula menggunakan Android Nougat dan kerangka lapisan logam menjadikan harganya USD115 (lebih kurang RM495).

Honor 6A disaratkan dengan bateri besar iaitu 3,020mAh bersama paparan skrin 5 inci 720p seterusnya memberikan masa mengguna yang lebih lama. Kamera di bahagian belakang sedia dengan 13 Megapiksel yang mampu merakam video berkualiti 1080p, turut diletakkan di bawahnya ialah pengimbas cap jari dengan kelajuan 0.5 saat. Kamera depan pula hadir dengan 5 Megapiksel di samping menyokong rangkaian 4G LTE dan VoLTE.

Akhir sekali, Honor 6A juga menawarkan varian atasan pada harga USD145 (kira-kira RM625) dengan memori yang berbeza iaitu RAM sebesar 3GB dan storan sebanyak 32GB. Kedua-dua model ini diberi pilihan warna perak dan emas sahaja buat masa ini.

Honor tidak menyatakan sama ada Malaysia menerima atau tidak. Harap-harap masuk sebabnya memang berbaloi betul!


Daydream View, Nikmati Pengalaman VR Paling Menyeronokkan!

Selain daripada dua smartphone yang diperkenalkan, Google juga tidak ketinggalan memperkenalkan realiti maya yang dikenali sebagai Daydream View. Ia bukanlah seperti kebanyakan realiti maya yang ada di pasaran hari ini kerana yang uniknya realiti maya ini diperbuat daripada cardboard.

Selain menawarkan kandungan 360 darjah kepada pengguna YouTube, ia juga mementingkan keselesaan pengguna semasa memakainya. Google telah menghasilkan Daydream View menggunakan bahan fabrik seperti kain mikroserat yang lembut untuk memberikan keselesaan kepada si pemakainya. Hasilnya, realiti maya ini 30% lebih ringan daripada realiti maya yang ada di pasaran sekarang.

Lebih menarik, peranti ini didatangkan dengan sebuah alat kawalan untuk mengawal Daydream View dan ianya boleh disimpan pada slot khas apabila tidak digunakan lagi. Menggunakannya juga mudah, pengguna hanya perlu memasukkan peranti pintar pada slot yang disediakan dan Daydream View secara automatik akan memainkan kandungan realiti maya yang tersedia dengan adanya teknologi NFC.

Google juga telah berkerjasama dengan rakan-rakan pembangun mereka untuk mengoptimumkan penggunaan teknologi Daydream dengan menyokong penghasilan lebih banyak kandungan VR dan 360.

Hadir dengan tiga pilihan warna iaitu Snow, Slate, dan Crimson, Daydream View akan mula dijual pada November 2016 dengan harga USD 79 (RM 327).